Terrorizm va ekstremizga qarshi turish bo‘yicha rasmiy Internet-media-portal Осиё давлатлари Мянма ҳарбийларидан зўравонликни бас қилишни ва Аунг Сан Суу Кини озод этишни талаб қилмоқда\nОсиё давлатлари Мянма ҳарбийларидан зўравонликни бас қилишни ва Аунг Сан Суу Кини озод этишни талаб қилмоқда\nЖанубий-Шарқий Осиё давлатлари етакчилари ва дипломатлар Мянма ҳарбийларидан сиёсий маҳбусларни озод қилиб, мамлакатга демократик бошқарувни қайтаришни талаб қилишмоқда.\nСешанба куни Жанубий-Шарқий Осиё давлатлари ассоциацияси (АСЕАН) ТИВ раҳбари 1 феврал куни Мянмада давлат тўнтариши амалга ошириб, ҳокимиятни эгаллаб олган ҳарбийларнинг вакиллари билан музокара ўтказди.\nМузокаралар мазмуни ҳақида хабар қилинмаган, аммо қатор мамлакатлар ҳукуматлари генералларга демократик бошқарув етакчиси Аунг Сан Суу Кини озодликка чиқаришни ва намойишчиларга қарши зўравонликларни тўхтатишни талаб қилишмоқда.\nМамлакат ичкарисида эса дам олиш кунларида намойишлар қонга ботирилиб, 20дан ортиқ киши ўлдирилганига қарамай, намойишчилар кўчаларга қарши чиқишда давом этмоқда.\nСешанба куни ҳам полиция норозилик акциялари иштирокчиларини куч билан тарқатди. Намойишлар бошидан буён олти нафар журналист қўлга олинган, улардан бири Associated Press ходимидир.\n75 ёшли Аунг Сан Суу Ки - демократик йўл билан сайланган ҳукуматда давлат маслаҳатчиси сифатида амалда мамлакатни бошқарарди. У давлат тўнтаришининг биринчи кунидаёқ ҳибсга олинган ва 1 март куни унинг устидан суд жараёни бошланган.\nДипломатлар нималар дейишди?\nЖануби-шарқий Осиё давлатлари ассоциациясининг (АСЕАН) дипломатик бўлимлари раҳбарлари видеоалоқа орқали ҳукуматни эгаллаб олган ҳарбийлар билан музокаралар ўтказишган.\nАСЕАН сайтида музокаралар якунлари бўйича қисқа хабар жойлаштирилган, унда ташкилот қонунлар устуворлиги, демократия, конституцион бошқарув, инсон ҳуқуқлари ва эркинликларига ҳурмат принципларига содиқ экани таъкидланган.\nФилиппин ТИВ раҳбари Теодоро Локсин твиттердаги саҳифасида, учрашув тафсилотларини ошкор эта олмаслигини ёзган, шу билан бирга, бу учрашув «ажойиб» бўлганини ёзган. Аввалроқ у ташкилот аъзолари бошқа мамлакатлар ички ишларига аралашмаслиги принципи нотўғри қарорларга «автоматик рухсат беришни ёки жимгина рози бўлишни» англатмаслигини айтиб ўтганди.\nИндонезия ТИВ раҳбари Ретно Марсуди Мянма ҳарбийларини сиёсий маҳбусларни озод қилиш ва мамлакатни демократия йўлига қайтаришга чақирган.\nУчрашув арафасида Сингапур бош вазири Ли Сянь Лун BBC учун берган интервьюсида зўравонликларни қоралаган ва Аунг Сан Суу Кини озод этишга чақирганди. Ушбу шаҳар давлат ташқи ишлар вазири эса дипломатлар хунта вакиллари билан мулоқот вақтида мамлакатда рўй бераётган зўравонликларга норозиликларини билдиришларини айтиб ўтганди.\nУнинг сўзларига кўра, АСЕАН генералларни Аунг Сан Суу Ки билан мулоқот ўтказиш орқали вазиятдан тинч йўл билан чиқишга чақиради.\nМаълумот учун, ушбу ташкилот Бруней, Вьетнам, Индонезия, Камбожа, Лаос, Малайзия, Мянма, Сингапур, Таиланд ва Филиппин давлатларини ўз ичига олади.\nҚўшниларнинг ташаббуси ҳокимиятдан четлатилган Мянма парламенти депутатлари танқид қилиб чиқишди, уларнинг фикрича, ташкилот хунта билан музокараларга киришиши керак эмас.\nДепутатлар хунтани террорчи ташкилот сифатида атаб, АСЕАН улар билан музокара ўтказиш орқали уларнинг ҳокимиятини қонуний деб тан олиб қўйганини айтишган.\nМамлакатда нималар бўлмоқда?\nМузокаралар генераллар ҳокимиятига қарши оммавий намойишлар шафқатсизлик билан бостирилиши фонида бўлиб ўтди.\nПолиция митингларни тарқатиш учун барча воситалардан, хусусан, ўқотар қуроллардан фойдаланмоқда, 1 февралдан буён намойишлар вақтида камида 21 киши ҳалок бўлган. Ҳарбийларнинг айтишича, бир полициячи ҳам тартибсизликлар қурбонига айланган.\nСешанба куни пойтахт Янгон ва мамлакат шимоли-ғарбидаги Калемьо шаҳрида акция иштирокчиларини тарқатиш учун полиция шовқинли гранаталар қўллади. Reuters агентлиги гувоҳларга таяниб хабар беришича, бунинг оқибатида тўрт нафар намойишчи жароҳатланган, яна бир неча киши резина ўқлардан жабрланган.\n«Улар худди ҳарбий ҳудудда ҳаракатланаётгандек иш тутишмоқда. Мен қаттиқ хафаман ва ғазабдаман», деган намойишда иштирок этаётган ўқитувчилардан бири.\nАрмия вакиллари журналистларнинг саволларига жавоб бермаган, полиция ва шифохонадагилар ҳам сўнгги воқеалар бўйича изоҳ бермади.\nҲарбий тўнтариш Мянманинг қарийб 50 йиллик ҳарбий бошқарувдан кейин босқичма-босқич демократияга ўтиш жараёнини тўхтатиб қўйди.\nБу воқеаларни АҚШ, Евроиттифоқ ва Буюк Британия қоралади, генералларга қарши санкциялар жорий этилган.\nАрмия исённи ўтган йил ноябридаги парламент сайловлари вақтида Аунг Сан Суу Ки бошчилигидаги «Демократия учун миллий лига» партияси томонидан қоидабузарликларга йўл қўйилгани билан оқламоқчи бўлади. Сайлов комиссияси эса сайловлар ҳаққоний ўтган деб топган.\nХунта раҳбари генерал Мин Аунг Ҳлаинг намойишлар раҳбарлари ва ташаббускорлари жазоланишини маълум қилиб, бойкот қилаётган давлат хизматчиларига таҳдид қилган.\nГенерал янги сайловлар ўтказилиши ва ҳокимият ғолиб томонга топширилишини ваъда қилган, шу билан бирга, сайловлар қачон ўтказилишини айтмаган.\nSo‘nggi yangilanish: 18.04.2021 10:57:46


Британиялик фермер 800 та қўйини сариқ рангга бўяб чиқди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Британиялик фермер 800 та қўйини сариқ рангга бўяб чиқди\t16:18, 23 сентябрь\tБуюк Британиялик Пип Симпсон қўйларини ўғрилардан ҳимоя қилиш учун улардан 800 тасини сариқ рангга бўяб чиқди. Бу ҳақда “Вести” хабар бермоқда. Сўнгги тўрт йил ичида Симпсоннинг 300 та қўйи йўқолди. Жиноятчиларга қарши қўлланган ҳеч бир чора фойда бермади. Шунинг учун фермер қўйлари бошқаларникидан ажралиб туриши учун шундай йўл тутди.\nУнинг айтишича, харидор сариқ рангли қўйни кўрганида уни ўғирлашганини тушунади ва сотиб олишдан бош тортади.\nШундай қилиб, сариқ рангли қўйларни ўғирлаш бефойда бўлади. Қўйларни бўяш учун ишлатилган бўёқлар уларнинг ҳаётига хавф солмайди. Полиция қўйларнинг ўғирланиши фермерлар учун йирик муаммо эканлигини тан олди. Бу ўғирликдан ҳар бир фермер йилига 4 миллион фунт зарар кўради.


ДИНИЙ ЭКСТРЕМИЗМНИНГ САЛБИЙ ОҚИБАТЛАРИ — Zamaxshariy.uz\nДиний экстремизм – кенг маънони англатади. Экстремистлар барча динларда, масалан, буддизм, христианлик, исломдаги норасмий оқимларда учраб туради.\nДиний экстремизм кескин чораларни қўллашга, баъзан зўравонлик ҳаракатларини содир этишга мойиллиги билан ажралиб туради. Бунда муайян шахс ҳам, бошқа динга мансуб ижтимоий гуруҳ ҳам ёки шу диннинг ўз вакиллари томонидан рад этилаётган мазҳабга мансуб вакиллар ҳам таъсир кўрсатиш объекти сифатида танлаб олиниши мумкин.\nИслом экстремизми — исломнинг қадимги ғоялари ва идеалларини қайта тиклашни куч ишлатиш йўли билан амалга оширишга қаратилган диний-сиёсий ҳаракат. Бундай ҳаракат диний мутаассибликка асосланган бўлиб, муайян мазҳаб таълимотига қаттиқ ёпишиб олиш оқибатида юзага келади ва кўпинча муайян сиёсат ва иқтисодий манфаатларни таъминлаш мақсадида амалга оширилади. Ислом дини доирасида биринчи экстремистик оқим — Хорижийлар ҳаракати эди. Хорижийлар Али ибн Абу Толиб билан умавийлар давлатининг асосчиси Муовия ўртасидаги урушни музокара ва келишиш орқали тўхтатиш сиёсатига Али розилик бергани учун унга қарши бўлдилар. Хорижийлардан бири Абдураҳмон ибн Мулжам ас-Соримий 661 й.да 4-халифа Али ибн Абу Толибни ярадор қилиб ўлдирди. Хорижийлар умавийлар ва аббосийлар халифалигига қарши уруш олиб бориб, жуда кўп мусулмонларнинг ўлимига сабаб бўлди. Замонлар ўтиши билан улар барча ислом жамоасининг қаршилигига учради. X асрда ўрта Шарқда Ҳамдон ал-Ашъас «Ал-Қаромита» деб аталган диний-сиёсий ҳаракатга асос солди.\nБу ҳаракат вакиллари бошқа мазҳаблар тарафдорларини ўлдириш сиёсатини олиб борди. XII аср бошида исмоилийлардан Ҳасан Саббоҳ (1124 й.в.э.) ва унинг тарафдорлари ўз диний ғоялари ва сиёсий мақсадларини амалга ошириш учун қурол ишлатиш, қатл қилиш, йўлтўсарлик, террорчиликдан фойдаланиб келган. Уларнинг асосий қароргоҳи ва маркази Аламут қалъаси (Эрон)да бўлган. Улар ҳашиш (гиёҳвандлик моддаси)ни қўллаш йўли билан фидойиларни тарбиялаб, ўз мухолифларини ўлдиришга буюрган. Кейинроқ Аламут қалъаси Хўлагу томонидан забт этилиб, уларнинг террорчилик ва сиёсий фаолиятига барҳам берилди. XVIII аср ўрталарида ҳанбалий мазҳабининг айрим вакиллари таълимотидан фойдаланиб, Муҳаммад ибн Абдулваҳҳоб (1703-1794) диний экстремистик ҳаракат – Ваҳҳобийликка асос солди. Кейинги йилларда Ваҳҳобийлар ҳарбий тайёргарликдан ўтиб, Тожикистон ва Чеченистонда қўпорувчилик, террорчиликни кучайтирдилар.\nЎзбекистон Республикаси Олий Мажлиси томонидан 2000 йил 15 декабрда қабул қилинган “Терроризмга қарши кураш тўғрисида”ги қонуннинг 2-моддасида “Асосий тушунчалар” ва террорчилик билан боғлиқ атама ва ҳолатлар баён этилган.\nЖумладан, “Терроризм – сиёсий, диний, мафкуравий ва бошқа мақсадларга эришиш учун шахснинг ҳаёти, соғлиғига хавф туғдирувчи, мол-мулк ва бошқа моддий объектларнинг йўқ қилиниши (шикастлантирилиши) хавфини келтириб чиқарувчи ҳамда давлатни, халқаро ташкилотни, жисмоний ёки юридик шахсни бирон-бир ҳаракатлар содир этишга ёки содир этишдан тийилишга мажбур қилишга, халқаро муносабатларни мураккаблаштиришга, давлатнинг суверенитети, ҳудудий яхлитлигини бузишга, хавфсизлигига путур етказишга, қуролли можаролар чиқаришни кўзлаб иғвогарликлар қилишга, аҳолини қўрқитишга, ижтимоий-сиёсий вазиятни беқарорлаштиришга қаратилган, Ўзбекистон Республикаси жиноят кодексида назарда тутилган зўрлик, зўрлик ишлатиш билан қўрқитиш ёки бошқа жиноий қилмишлар”нинг асл моҳияти террорчилик эканлиги кўрсатиб ўтилган.\nВатандошимиз имом Бухорий ҳазратлари айтганларидек; Дунёда илмдан бошқа нажот йўқ ва бўлмагай ҳам.Ёшларимизни турли хил ёт оқимлардан ҳимоя қилишда диний омиллар Қуръони карим оятлари ва хадислардан кенг фойдаланиш ва ҳамда диннинг асл моҳиятини англатиш лозим. Зеро экстремизм ва ақидапарастликнинг ислом динига бевосита алоқадор бўлмасдан муайян диний конфессия ва ташкилотлардаги ашаддий мутаасибона унсурларнинг фаолияти мафкурасининг натижаси эканлигини ҳар бир ёш авлодга тушунтириш бугунги куннинг долзарб мавзуларидан биридир. Ҳолбуки динда мутаассибона эътиқодда бўлишлик соф исломий эътиқоддан бехабарлик диний экстремизим ақидапарстлик ва терроризмнинг асл манбаи хисобланади. Ҳолбуки Аллох таоло Куръони каримда\n“Аллоҳнинг ризқидан еб-ичингиз, ер юзида бузғунчилик қилмангиз” деб буюрган.(бақара сураси 60 оят)\nЁшларимиз учун таҳдидлардан яна бири бу миссионерликдир. Миссионерлик бир динга эътиқод қилувчи халқлар орасида бошқа бир динни тарғиб қилиш мақсадида амалга ошириладиган ҳаракат бўлиб у жамият ҳаётига аянчли таъсир кўрсатишига тарихдан кўплаб мисоллар келтириш мумкин. Миссионерларнинг асосий мақсади қайсидир динни тарғиб қилиш ёки қайсидир динни кучсизлантириш эмас, балки сизу биз яшаб турган юртнинг тинчлигига рахна солиш ва тараққиётини барбод қилишдир. Миссионерларнинг таъсир қилиш услублари асосан таълим беришлик ва хайрия жамиятлари, халқаро ёрдам фондлари ва халқаро тиббий ёрдам (врачи безграниц) ташкилотлар оркали амалга оширган. Маълумки миссионерлар худди шундай йуллар орқали бир неча давлатларнинг ижтимоий сиёсий иқтисодий ва маданий ҳаётини издан чиқардилар. Яхлит бир халқ ва миллатни парокандаликка олиб келиб уларни гурух ва табақаларга бўлиб юбордилар. Оқибатда кўплаб инсонларнинг ҳалок бўлиши билан биргаликда аҳолинининг асрлар оша шаклланиб келган миллий ва диний қадриятлари оёқости бўлишига ва ниҳоят йўқолиб кетишига олиб келди. Юртимизга киришга ҳаракат қилаётган миссионерларнинг мақсади юқорида айтилганидек бизнинг шу заминимиз. Юртимизда яшаётган хар бир инсон бу каби муаоммоларга бепарво ва лоқайд бўлмаса бундай зарарли оқимлар юртимизга кириб кела олмайди. Зеро, эътиқод ва маънавият соғломлиги халқ бойлиги, ақийда тўғрилиги эса халқ тинчлигидир. Бизда эътиқод билан маънавият тушунчаси кўпинча бир маънода қўлланилади. Умар р.а. айтганларидек: Эътиқодингизга кўра яшамаётган бўлсангиз яшаётганингиз каби эътиқод қила бошлайсиз. Чунки маънавият тарбия асосида шаклланади. Тарбия бўлмаса маънавият ҳам бўлмайди. Ўтган асрда яшаб ўтган мутафаккирларимиздан Абдулла Авлоний айтганларидек ,“Тарбия биз учун ё ҳаёт — ё мамот, ё нажот – ё ҳалокат , ё саодат – ё фалокат масаласидир”.\nТерроризм тушунчасига турли таърифлар берилган. Бу таърифлар унинг манфур башарасини очиб беришга хизмат қилади. Лекин бир туркум таърифлар борки, улар бу касофатнинг «ички дунёси»ни очиб беради. Бу таърифлар инсонни чуқур ўйга толдиради. Ва шу баробарида террор ҳақидаги дахшатли ҳақиқатни яланғочлаб қўяди. Масалан, Франция Фанлар академияси XVIII асрда Чоп этган луғатида терроризмни «қўрқитиш тизими» деб таърифлайди. Бошқа гуруҳ олимлар терроризмни «ҳаракат орқали тағибот» деб атайдилар. Айрим манбаларда эса терроризмга «қўрқитиш сиёсати» дея нисбат берилади. Кўриниб турибдики, террор ва қўрқув – эгизак тушунчалардир. Инсонларни қўрқитишдан мақсад эса жамиятда ваҳима ва саросима, парокандалик ва беқарорлик келтириб чиқаришдир. Демак, аҳолида зўравонлик олдида ҳимоясизлик ҳиссини туғдириш терроризмнинг асосий хусусиятидир.\nPrevious Post:НАЖОТ ТОПУВЧИ БАНДАЛАР\nNext Post:ЮКСАК МАЪНАВИЯТЛИ ИНСОН БЎЛАЙЛИК


Икки нафар ҳакам Суперлига ўйинларидан четлатилди - Zamin.uz\nЎзбекистон футбол ассоциацияси Ҳакамлар ва назоратчилар бошқармасининг Coca-Cola Суперлига 13-тур учрашувларига бағишланган йиғилиш баённомасига биноан икки нафар ҳакам Суперлига ўйинларидан четлатилди, дея хабар қилмоқда ЎФА матбуот хизмати.\n«Бухоро» — ОКМК учрашувида (2:2) фаолият олиб борган бош ҳакам Вадим Агишевнинг ҳаракатлари ўрганиб чиқилди. Бир неча вазиятларда Агишев жиддий хатога йўл қўйгани ва ўйин тизгинини қўлдан чиқариб юборгани аниқланди. Шу сабабли унга Суперлига ўйинларидан четлатилиш интизомий жазоси белгиланди.\nЭслатиб ўтамиз, мазкур ўйинда ҳар икки жамоанинг иккинчи голи вақтида баҳсли ҳолатлар юзага келганди.\nШунингдек, «Навбаҳор» — «Қўқон-1912» ўйини (0:1) бош ҳаками Виктор Серазетдиновнинг ишида ҳам жиддий камчиликлар аниқланган. Унинг ўйин давомида йўл қўйган хатолари бевосита натижага таъсир қилган. Серазетдиновга нисбатан Суперлигадан четлатилиш ва қуйи лигага тушириб юбориш интизомий жазоси тайинланган. “Замин” янгиликларини “Twitter”да кузатиб боринг\n“Пахтакор” – “Навбаҳор” учрашуви ҳаками бир ойга Суперлигадан четлатилди\n2-03-2020, 18:48, Спорт\n29-07-2019, 22:04, Спорт\n«Қўқон-1912» — «Қизилқум» ўйини бош ҳаками Суперлига ўйинларидан четлаштирилди\n28-05-2018, 08:30, Спорт\n7-04-2018, 23:10, Спорт


ЎзА - Солиқ қарздорлигини дебиторлардан ундириш мумкинми?\nСолиқ қарздорлигини дебиторлардан ундириш мумкинми?\nСурхондарё вилоятида жорий йилнинг ўтган даврида ўз вақтида тўлов қобилияти бўлмаган 637 хўжалик юритувчи субъектнинг 52,7 миллиард сўм солиқ қарздорлиги аниқланди.\n– Ўзбекистон Республикаси Солиқ кодексининг 62-моддасида солиқ қарзини мажбурий ундириш чораларидан бири ундирувни солиқ тўловчининг дебиторлари ўтказиши лозим бўлган суммаларга қаратиш белгилаб қўйилган, – дейди вилоят давлат солиқ бошқармаси солиқ қарзини ундиришни ташкил этиш бўлими бошлиғи А.Алимардонов. – Шунга мувофиқ ушбу қарздорликни уларнинг дебиторлари ҳисобидан ундириш чоралари кўрилмоқда. Жумладан, йилнинг ўтган даврида воҳадаги 291 корхонанинг 19,9 миллиард сўмлик солиқ қарздорлиги уларнинг дебиторлари ҳисобидан ўндирилди. Бу маблағнинг 31 фоизи Денов, 22 фоизи Қумқўрғон, 18 фоизи Жарқўрғон туманларига тўғри келмоқда. Термиз шаҳрида муддатида тўлов қобилиятига эга бўлмаган хўжалик юритувчи субьектларнинг 8 фоиз қарздорлиги дебиторлари ҳисобидан ундириб берилди. Қолган туманларда бу кўрсаткич 1-5 фоизни ташкил этмоқда.\nСолиқ кодексининг 64-моддасида ундирувни солиқ тўловчига унинг дебиторларидан ўтказилиши лозим бўлган суммаларга қаратиш тартиби белгиланган бўлиб, мазкур ҳужжатнинг 61 моддаси биринчи қисмида кўрсатилган муддатда солиқ қарзини узмаган юридик шахслар солиқ қарзини узиш тўғрисидаги талабномани олган кундан эътиборан ўн кунда давлат солиқ хизмати органларига дебиторлар билан ўзаро ҳисоб-китобларнинг солиштирма далолатномаси ёки тўлов муддати ўтган дебиторлик қарзи мавжуд эмаслиги тўғрисида ёзма билдириш тақдим этиши керак. Давлат солиқ хизмати органлари қарздорлар билан ўзаро ҳисоб-китобнинг солиштирма далолатномасини олган кундан бошлаб уч иш кунидан кечиктирмай ундирувни солиқ тўловчига унинг дебиторларидан ўтказилиши лозим бўлган суммага қаратади.\n– Туман давлат солиқ инспекциясининг ёрдами билан 5 та дебитор корхонамиздан 2 миллиард 676 миллион сўм маблағимиз ундирилиб, солиқ қарздорлигимиз тўлиқ ёпилди, – дейди Денов туманидаги “SAVB” масъулияти чекланган жамияти ҳисобчиси И.Аҳмедов. – Мисол учун, "FAYZ SHAROB SAVDO" масъулияти чекланган жамияти анчадан буён 1 миллиард 201 миллион 800 минг сўм қарзини тўламай келаётган эди. Бу маблағ ундирилиб, қорхонамизнинг солиқ қарздорлигига йўналтирилди. Бунинг эвазига биз ҳар куни солиқ қарздорлиги учун ҳисобланаётган 0,045 фоиз ёки 54,1 минг сўм миқдоридаги пеня тўлашдан озод бўлдик.\nВилоятда бу борадаги ишлар давом эттирилмоқда.


ИнтерФУТБОЛ :: Равшан Ҳайдаров: Гуруҳда савия жиҳатидан тенг жамоалар йиғилди\n“Хитой терма жамоасининг мезбон сифатида иштирок этишини ҳисобга олмаса, гуруҳда савия жиҳатидан тенг жамоалар йиғилди, дейиш мумкин”, –деди Равшан Ҳайдаров ЎФФ матбуот хизматига. “Хитой ва Қатар ёшлари билан ўртоқлик учрашувларида майдонга тушдик ва уларнинг қандай салоҳиятга эга жамоа эканлигини биламиз.\nУммон эса саралаш баҳсларида Эрон гуруҳда қолдириб, Осиё чемпионати финал босқичига чиқа олди. Бу ҳам уларнинг кучли жамоа эканлигидан далолатдир”.\n“Умуман олганда, мусобақада ҳар жиҳатдан тенг кучга эга жамоалар иштирок этади ва уларнинг имкониятларини деярли бир хил. Барчаси жамоаларнинг мусобақага қандай кайфиятда ва қай тарзда тайёргарлик билан келишига боғлиқ.\nБу ёшдаги терма жамоалар орасида кимнидир фаворит ёки аксинча аутсайдер дейиш мушкул. Ушбу мусобақа жуда кўп футболчилар учун миллий терма жамоага трамплин сифатида хизмат қилади.\nБизнинг терма жамоа футболчилари учун ҳам мусобақа жуда муҳим аҳамият касб этади. Айнан шу мусобақа орқали улар миллий терма жамоага муносиб эканликларини исботлашга ҳаракат қилишади”.


Ўзбекистон Республикаси Маданият вазирлиги томонидан Олий ва ўрта махсус таълим, Халқ таълими, Мудофаа вазирликлари, Ўзбекистон Ёзувчилар уюшмаси, Республика Маънавият тарғибот маркази, Миллий ғоя ва мафкура илмий-амалий маркази, “Ўзбеккино” Миллий агентлиги, “Ўзбекконцерт”, Ёшлар маданият ва санъат маркази ҳамкорлигида ўтказилган мазкур тадбирда ёзувчи ҳамда шоирлар, олимлар, ҳарбийлар, таниқли актёрлар ва “Ниҳол” мукофоти совриндорларидан иборат тарғиботчилар гуруҳи жойларда мамлакатимизда амалга оширилаётган кенг қамровли ислоҳотлар, оддий одамлар ҳаётида юз бераётган ижобий ўзгаришлар хусусида аҳоли билан бевосита мулоқот қилишди.\nИштирокчиларга Президентимиз Шавкат Мирзиёевнинг яқинда чоп этилган “Буюк келажагимизни мард ва олижаноб халқимиз билан бирга қурамиз” китобида илгари сурилган ғоялар содда ҳамда самимий усулда, ҳаётий мисоллар асосида етказилди. Шу билан бирга, ёшларни умуминсоний ва миллий қадриятлар, юксак фазилатларга ҳурмат руҳида тарбиялаш, уларнинг онги ҳамда қалбини турли мафкуравий хуружлардан ҳимоя қилиш, ғоявий иммунитет ва фаол фуқаролик позициясини шакллантириш масалаларига алоҳида эътибор қаратилди.\n— Туманимизда бўлиб ўтган тадбирларда навқирон авлод вакиллари фаол иштирок этди, — дейди Ўзбекистон ёшлар иттифоқи Сирдарё тумани кенгаши етакчи мутахассиси Наргиза Назарова. — Тарғибот ишлари самарали усуллар ҳамда воситалар асосида ташкил қилингани барчага манзур бўлди. Хусусан, уюштирилган фотокўргазмаларга қўйилган суратларда мустақиллик йилларида эришган мислсиз ютуқларимиз, улуғвор ўзгаришлар, фаровон ҳаётимиз акс эттирилган. Албатта, бу уларнинг дилларидаги шу азиз ва муқаддас Ватанимизга содиқлик, меҳр-муҳаббат туйғуларини янада мустаҳкамлашга хизмат қилди.\n“Буюк келажагимизни мард ва олижаноб халқимиз билан бирга қурамиз!” тарғибот тадбирларининг якуний қисми -Гулистон шаҳридаги марказий ўйингоҳда бўлиб ўтди.\nТадбирда Сирдарё вилояти ҳокими Ғ. Мирзаев сўзга чиқди.\nМазкур рукндаги бошқа мақолалар: « Қатъий ҳаётий позициясига эга ёшлар — юрт таянчи\t«Темурбеклар мактаби» »


Ғафлат (23): Ғафлатнинг энг катта сабаблари\nBy Зубайр Исмоил on 05/05/2021 МАҚОЛАЛАР ҒАФЛАТ\nҒафлатнинг энг катта сабаблари\nАллоҳ йўлидаги дўстларим! Ғафлат, унинг кўринишлари, сабаблари ва даволари ҳақида суҳбатимиз давом этмоқда. Ғафлат дунёю охиратдаги ҳамма балонинг асоси, ҳар бир дарднинг сабабчисидир. Ғафлатнинг сабаблари кўп. Айримларига тўхталиб ўтдик. Аммо ҳали айтилмаган сабаблари ҳам кўп. Улар тўғрисида ҳам батафсил суҳбатлашсак қанийди!\nМисол учун, ғафлат сабаблари орасида энг хатарлиларидан бири бу бўшлиқдир! Қалбдаги бўшлиқ, ақлдаги бўшлиқ, ҳиссиётдаги бўшлиқ, бадандаги бўшлиқ…\nШунингдек, ҳозирда ғафлатнинг энг катта сабабларидан яна бири интернетдир. Интернетни икки тиғли қуролга ўхшатиш мумкин. Инсон ундан дини ва дунёси учун фойдали ишларда фойдаланиши ҳам, ёки ўзини Аллоҳдан узоқлаштирадиган ҳамда уни дунёга келишидан кўзланган асосий мақсаддан чалғитадиган ғафлат сабаблардан бирига айлантириши ҳам мумкин. Қолаверса, инсон интернетни ўзини шаҳват денгизига чўктирадиган ва шубҳалар тўрига ташлайдиган офат қилиб олиши ҳам мумкин.\nҒафлат сабабларидан яна бири одамлар ҳаётида масжидларнинг аҳамияти камайишидир. Ҳозирда масжидлар ўзининг ҳақиқий вазифасини бажара олмаяпти. Аксар ёшлар масжиддан узоқлашиб кетмоқда. Чунки улар бу маскандан ўзлари истаган нарсани топа олмаяптилар, ақлларини қониқтирадиган, кўнгилларини ёриштирадиган ва муаммоларини ҳал қиладиган ечимни тополмаяптилар. Аксар ёшларимиз ва фарзандларимиз масжидларни ташлаб кетишяпти, Аллоҳ ҳолимизга раҳм айласин!\nҒафлатнинг хатарли сабабларидан яна бири таълим ва тарбия услублари оқсашидир. Ҳозирда таълим дастурларимиз фарзандларимизга маълумот, маърифат ва билим бера олаётгандир, аммо бу дастурлар уларни кўзлари Аллоҳдан қўрқиб ёшланадиган этиб тарбия қилолмаяпти, қалбларига тақвони жойлолмаяпти. Ҳа, таълим дастурларини қайтадан кўриб чиқишга эҳтиёжимиз бор. Фарзандларимиз қалбига аввал-бошдан улуғ динимизнинг ана шу буюк асосларини жойлашимиз ва устунларини ўрнатишимиз лозим. Аллоҳга қасамки, ёшларимиз айниб кетмасликлари учун бугун шу айтилган нарсаларга нақадар муҳтожмиз! Акс ҳолда, кўриб турганимиздек, аксар ёшларимиз шубҳалар тўрига илашиб, одамларни кофирга, фосиққа, бидъатчига чиқариб юришибди. Бундан ҳам ёмони, бегуноҳ одамларнинг қонини ҳалол санайдиган бўлиб кетишяпти. Чунки биз уларни ёшлик чоғларидан динимизнинг асослари, ўзгармас пойдевор ва устунларига биноан тарбиялай олмаяпмиз.\nШунингдек, ғафлатнинг ўта хатарли сабабларидан яна бири борки, уни эслаб ўтмай иложим йўқ. У оила истеъфосидир!\n– Оила истеъфоси, деяпман.\n– Оила ҳам истеъфога чиқиши мумкинми?!\nАфсуски, шундай! Ҳозирда юртимиз, балки умматимиз оилаларидан аксарига назар ташлайдиган бўлсак, фарзанд тарбиясидан қалбни ўртаб юборадиган жамоавий истеъфо берилганига гувоҳ бўламиз! Ҳа, қалбларни ўртаб юборадиган истеъфо! Аксар оталар фарзандлари тарбиясидан бошқа нарсалар билан машғул, аксар оналар фарзандлари тарбиясидан бошқа ишлар билан банд! Мана бу ҳолатга нима дейсиз: Тасаввур қилинг, аёл оқшом ишдан келган эрининг қўлига хат тутқазиб: “Дадаси, мен бугун сиздан фарзанд тарбиясидан истеъфо сўрайман”, деса, эрнинг бунга муносабати қандай бўлади?! Кейин отанинг ўзи ҳам ушбу истеъфо хатини ёзиб, аёлига “мен ҳам фарзанд тарбиясидан истеъфо бераман”, деса, бунга аёлнинг муносабати қандай бўлади?! Энди эшитинг: бугун аксар хонадонларга диққат билан разм солган инсон тарбияга оид мазкур фожеавий истеъфога шоҳид бўлади! Дарҳақиқат, аксар оталар ва оналар фарзандлари тарбиясидан бошқа ишларга шўнғиб кетишган. Ҳатто бутун оила жам бўладиган дастурхон атрофида таомдан аввал ё кейин, ёки таом асносида десам ҳам муболаға қилмаган бўламан, оиланинг барча аъзоси қўлидаги телефон билан, ўзининг хос олами билан овора эканини кўрасиз.\nҲаёт ташвишлари ичра ташлаб ёлғиз,\nОта-онаси вафот этган етим эмас.\nЕтим улки, онаси бор - вақти тиғиз,\nОтаси бор, аммо фарзанд ғамин емас.\nАллоҳ таоло айтади: “Эй мўминлар, ўзингизни ва аҳли оилангизни ёқилғиси одамлар ва тошлар бўлган дўзах ўтидан сақланг” (Таҳрим, 6).\nБухорий ва Муслим Абдуллоҳ ибн Умардан ривоят қилган ҳадисда Расулуллоҳ саллаллоҳу алайҳи ва саллам айтадилар: “Ҳар бирингиз раҳбарсиз ва ҳар бирингиз ўз қўл остидагилардан сўраласиз. Давлат бошлиғи раҳбар ва у халқидан сўралади. Эр киши оиласида раҳбар ва у оиласидан сўралади. Аёл киши эрининг уйида раҳбар ва у қўл остидагилардан сўралади. Хизматчи хўжайинининг мол-мулкида раҳбар ва у қўл остидагилардан сўралади. Ҳар бирингиз раҳбарсиз ва қўл остингиздагилардан сўраласиз”.\n“Саҳиҳи Муслим”да Маъқил ибн Ясор разияллоҳу анҳудан ривоят қилинган ҳадисда Расулуллоҳ саллаллоҳу алайҳи ва саллам бундай дейдилар: “Қай бир бандани Аллоҳ бир қавмга бошлиқ қилса, у ўз қўли остидагиларга хиёнат билан яшаб ўлса, Аллоҳ унга жаннатни ҳаром қилади”.\nҒафлат сабаблари кўп. Аммо бу тўғрида ортиқ гапирмоқчи эмасман. Чунки навбатдаги суҳбатларимизда Аллоҳнинг изни билан ушбу хатарли иллатнинг даволари ҳақида сўз юритмоқчиман. Аллоҳ таолодан мазкур суҳбатларимизни ўзининг юзи учун холис ва ер юзидаги бутун Ислом уммати учун фойдали қилишини сўрайман. Келгуси мақолаларда аср вабоси бўлмиш ушбу хатарли дард – ғафлатнинг даволари ҳақида сўз юритамиз, иншооллоҳ.\nАллоҳ таолодан қалбларимизни ғафлат уйқусидан уйғотишини ва барчамизни Ўзига йўлиққунимизга қадар ҳақ устида собитқадам қилишини сўрайман.\nПайғамбаримиз Муҳаммадга, у зотнинг аҳли оилалари ва саҳобаларига Аллоҳнинг салавоту саломлари бўлсин.\nAvvalgi maqolaҚуръони карим тафсири | 102 | Aҳқоф сураси, 10-17 оятлар | Шайх Содиқ Самарқандий\nKeyingi maqola Ғафлат | 23 | Ғафлатнинг энг катта сабаблари | Шайх Муҳаммад Ҳассон


Worldnews.uz - Атом энергетикаси жамият учун муҳимми?\nЎзбекистонда янги ҳафтада қандай об-ҳаво...\n17 Июн, 2019 37\nWorldnewsМақолалар3 Июн, 2019 20:49\n“Deloitte” халқаро консалтинг ва статистика компанияси атом саноатининг Европа Иттифоқи иқтисодиётига қандай таъсир кўрсатаётгани ва 2050 йилга бориб бу борадаги вазият қандай бўлишини ўрганиб чиқди. Мақола ЎзА томонидан эълон қилинди.\nЎрганиш натижасига кўра, Европа атом саноати Европа Иттифоқига аъзо мамлакатларда 1,1 миллион иш ўрни яратган. Унинг ЕИ ялпи маҳсулот ишлаб чиқаришдаги ҳиссаси эса 500 миллиард еврони ташкил этган.\nЕвропа атом форуми (Foratom) сўрови асосида ўтказилган мазкур тадқиқотда атом саноатининг амалий жиҳатлари ҳам таҳлил этилди. Масалан, атом электр станциясининг ҳар бир ГВт қуввати атом саноати ва иқтисодиётнинг тегишли тармоқларига йилига 10 миллион евро миқдорида сармоя жалб этиш билан бирга, қарийб 10 минг кишини иш билан таьминлайди. Шу билан бирга, ЕИ ялпи ички маҳсулотига 4,3 миллиард евро миқдорида ҳисса қўшади.\nЯдровий соҳага сарфланган ҳар бир евро ялпи ички маҳсулотга 5 евро миқдорида маблағ олиб келаяпти ва атом саноати соҳасида амалга оширилган ҳар қандай ишчи ўрин бутун Европа Иттифоқи иқтисодиётида 3,2 иш ўрни яратмоқда.\nТаққослаш учун, шамол энергетикаси (160 ГВт қувватга тенг бўлгани) 250 мингдан зиёд иш ўрни яратади ва ялпи ички маҳсулотда унинг ҳиссаси 36 миллиард еврони ташкил этади. 100 ГВт қувватга эга қуёш энергияси эса 80 мингдан ортиқ иш ўрни яратади.\nТадқиқот муаллифлари соҳадаги вазиятни 2050 йилгача бўлган ривожланишини прогноз қилиш орқали шундай хулосага келдики, ЕИда ядро энергетикаси ишлаб чиқариш ҳозирги кундагидек жами электр ишлаб чиқаришининг тўртдан бир қисми (150 ГВт) даражасида давом этади. Бу йилига уч миллиондан ортиқ иш ўрни, 576 миллиард еврога яқин ялпи ички маҳсулот, 110 миллиард евро солиқ тушумлари, қарийб 500 миллиард евро миқдоридаги иш ҳақи демакдир.\nҲисоботда таъкидланишича, ЕИ 2050 йилгача бутунлай углеродсиз энергия ишлаб чиқаришни бошлайди ва бу натижага эришиш учун атом энергияси станцияларининг мавжуд қуввати прогноз қилинмоқда. Бунда улар қазиб олинадиган ёқилғилардан келажакда фойдаланиш тўхтатилишини кўзда тутмоқда. Шу сабабли, кўмир саноати ишчиларини атом энергияси соҳасида ишлаши учун қайта тайёрлов тизимини ташкил этишни ҳам тавсия этмоқда.\n#Атом энергетикаси#Жамият#Европа Иттифоқи#АЭС\nРасман! Ўзбекистонда АЭС қуриладиган майдон танланди\n“Борига барака”, “Омад шоу”, “Миллионер шоу” телеўйинларини яна бир …\nШавкат Мирзиёев Ангрен темир йўл …\nСамарқандда мактабларга ажратилган маблағлар талон-торож …\nЎзбекистонда педагог ходимларга махсус устама белгиланди\nФилиппиндан янги турдаги одам қолдиқлари...\nБухорода ипак қоғози ишлаб чиқариш йўлга...\n27 Май, 2019 46 0\nРоберт Де НироДональд ТрампФранк-Вальтер ШтайнмайерГФР президентиБобоусмон Батуров


Нархлар - Terabayt.Uz\nАкссесуарлар Янги технологиялар Стартап Тавсиф Маслаҳат Иловалар\n«Малика» савдо марказида Samsung планшетлари нархлари (2017 йил 24 июль)\nDiMaX 211 24 Iyul, 2017 14:07 Samsung’нинг айрим планшетларига пойтахтимизда белгиланган нархлар билан танишинг. iPad’ларнинг «Малика» савдо марказидаги нархлари (2017 йил 24 июль)\nDiMaX 269 24 Iyul, 2017 10:07 Пойтахтимизда iPad’ларнинг ҳар хил моделлари савдога чиқарилган. Жумладан, бугунги жадвалимизда янги моделлар нархлари ҳам берилмоқда. Кондиционерларнинг кредит бўйича нархлари (2017 йил 22 июль)\nDiMaX 829 22 Iyul, 2017 15:07 Кондиционерларнинг кредит бўйича нархлари билан танишинг. Бунда сизга шундай қулайлик таклиф этилади: ўз шароитингиздан келиб чиқиб, маҳсулотнинг умумий нархини неча ойда бўлиб-бўлиб тўлашингизни ўзингиз ҳал қиласиз. iPhone’ларнинг «Малика» савдо марказидаги нархлари (2017 йил 22 июль)\nDiMaX 1661 22 Iyul, 2017 11:07 Қуйида пойтахтимиздаги «Малика» савдо марказида айрим iPhone моделларига белгиланган нархлар билан таништирамиз. Кредит бўйича Xiaomi смартфонлари нархлари (2017 йил 21 июль)\nDiMaX 2366 21 Iyul, 2017 17:07 Xiaomi смартфонларининг кредит бўйича нархлари билан танишинг. Samsung’нинг энг қиммат смартфони сифатли рендерларда кўрсатилди\nDiMaX 1190 21 Iyul, 2017 15:07 Тасвирларга кўра, Galaxy Note 8 модели худди Galaxy S8’нинг сал чўзилган шаклига ўхшайди. Унинг экрани олд панелни буткул қоплаб олган ва «Уйга» тугмачаси йўқ. Девайснинг бармоқ изи сканери бўлса орқа панелга – камеранинг ёнига кўчирилган. Xiaomi смартфонларининг AliExpress’даги нархлари\nDiMaX 1944 19 Iyul, 2017 18:07 Тобора оммалашиб бораётган ушбу бренднинг Mi туркумига мансуб ҳамда Redmi туркумидаги баъзи смартфонларининг AliExpress’да нархлари билан танишамиз. Энг яхши замонавий планшет-трансформерлар\nDiMaX 408 19 Iyul, 2017 16:07 Таълимий ва шахсий мақсадлар учун энг мос бўлган, нархлари ва техник кўрсаткичлари ўзаро мутаносиб келувчи гибридлар – ҳам ноутбук, ҳам планшет бўла олувчи қурилмалар билан танишинг. Xiaomi Mi 5X’га бир кунда 200 000 та олдиндан буюртма тушди\nDiMaX 867 19 Iyul, 2017 12:07 Xiaomi Mi 5X’нинг стандарт талқинига 210 АҚШ долларига тенг миқдорда, илғор талқинига эса 300 доллар ҳажмида нарх белгиланган. «Ўлдириб бўлмас» смартфонни ярим нархига оласизми? (+видео)\nDiMaX 1133 19 Iyul, 2017 10:07 OUKITEL K10000 Max смартфони 10000 мА/соат сиғимли аккумуляторидан ташқари, бетакрор корпусга ҳам эга – у зарбага чидамлилиги, сув ўтказмаслиги ҳамда чангдан ҳимояланганлиги билан ажралиб туради. <<\n>> Сўнгги хабарлар\nЭксклюзив: Samsung’нинг «ўта ҳимояланган» янги смартфонини тўлиқ видеода томоша қилинг!\n182 24 Iyul, 2017 Telegram янгиланди: энди ўз-ўзидан йўқолувчи фото ва видео юбориш мумкин\n228 24 Iyul, 2017 «Малика» савдо марказида Samsung планшетлари нархлари (2017 йил 24 июль)\n211 24 Iyul, 2017 Шавкат Мирзиёев дронлар ишлаб чиқаришни жорий этишга чақирди\n176 24 Iyul, 2017 iPad’ларнинг «Малика» савдо марказидаги нархлари (2017 йил 24 июль)\n269 24 Iyul, 2017 Америкалик аёл уни хонавайрон қилган Apple'дан $75 000 доллар талаб қилмоқда\n444 23 Iyul, 2017 Telegram асосчиси Павел Дуров пул ва бойлик хусусида\n756 23 Iyul, 2017 Тармоқ / тизим администратори\n292 23 Iyul, 2017 Эксклюзив: Samsung 170 долларлик Galaxy J7 Nxt'ни сотувга чиқарди\n951 23 Iyul, 2017 Ўзбекистон қишлоқ хўжалигида дронлардан фойдаланилади\n283 23 Iyul, 2017 Кўпроқ юклаш Энг кўп ўқилганлар\nКредит бўйича Xiaomi смартфонлари нархлари (2017 йил 21 июль)\n2366 21 Iyul, 2017 Xiaomi смартфонларининг AliExpress’даги нархлари\n1944 19 Iyul, 2017 iPhone’ларнинг «Малика» савдо марказидаги нархлари (2017 йил 22 июль)\n1661 22 Iyul, 2017 AliExpress’да айрим Xiaomi смартфонлари нархлари\n1577 18 Iyul, 2017 "Кўк кит" муаллифига тайинланган жазо норозиликка сабаб бўлмоқда\n1543 19 Iyul, 2017 Uzmobile биринчи бўлиб ўз мижозларини "мобил тобелик"дан озод қилади\n1345 20 Iyul, 2017 Бизнинг ҳамкорларимиз\n2696 14 Iyul, 2017 Samsung Galaxy J7 (2017): қудратли бренднинг илҳоми\n3328 08 Iyul, 2017 Galaxy J5 (2017): яхши сотилаётган Samsung‘нинг сири нимада?\n585 07 Iyul, 2017 HP Spectre x2: яхши планшет керак бўлса, иккиланманг!\n2229 25 Iyun, 2017 Samsung Galaxy S8: ҳозирча шундан яхшиси йўқ\n2006 21 Iyun, 2017 Redmi Note 4 – яхши ва арзон смартфон ҳаммага етади!\n1007 16 Iyun, 2017 Huawei P10 – кучли камера талабгорларига “немис сифати”!\n2288 10 Iyun, 2017 Xioami Redmi Note 4X: «Х»нинг сири нимада?\n1774 04 Iyun, 2017 Dell XPS 13 (2017): 2017 йилнинг энг яхши ноутбуки\n1883 04 Iyun, 2017 P10 Plus: “Малика”да сотилаётган энг янги Huawei\n1844 28 May, 2017 Redmi 4A: “Малика”даги энг арзон Xiaomi| Тавсиф\n1147 21 May, 2017 Huawei GR3: 1.3 млн сўмлик гаджет нималарга қодир?\n1526 13 May, 2017 Huawei реклама қилаверадиган ҳамёнбоп смартфон\n"Тerabayt.Uz" ахборот технологиялари оламидаги энг сўнгги янгиликлардан бохабар қиладиган сайт. Бу\nерда телефон, планшет, ноутбук ва компьютерлардан тортиб кўз кўриб қулоқ эшитмаган янги\nқурилмаларгача маълумот бор.\nХабарлар Тавсиф Маслаҳат Иловалар\n© 2015-2017 Terabayt.Uz.


Белоруссияга қарши санкциялар Россияга таъсир қилди\nЕвропа Иттифоқининг Белорусияга қарши санкциялари Россия иқтисодига зарба берди. Москва биржаси маълумотларига кўра, Михаил Гуцериевга тегишли М.Видео электроника дўконлари тармоғининг акциялари котировкалари 4,2 фоизга пасайган.\nНашр пайтида "М.Видео" газетаси ҳар бир акция учун 618,6 рублдан сотилди. Шундай қилиб, аввалги савдо сессиясининг ёпилиш даражасига нисбатан пасайиш 26,3 рублни ташкил этди.\nИнқироз Европа Иттифоқининг Белоруссия жисмоний ва юридик шахсларига қарши янги санкцияларни жорий қилиш тўғрисида хабарлари фонида содир бўлди. М.Видео (Сафмар молиявий гуруҳи таркибига киради) эгаси, россиялик Михаил Гуцериев ҳам чекловларга тушиб қолди.\nКиритилди: 21:44 21.06.2021. Ўқилди: 3764 марта. Фикрлар сони: 0 та.


Назарбоев истеъфога чиқишдан аввал Путин билан гаплашган | Najot.org\n20.03.2019 Нажот 0 коментариев истеъфо,Назарбоев,Путин,телефон\nҚозоғистон президенти Нурсултон Назарбоев истеъфога чиқишини эълон қилишдан аввал Россия президенти Владимир Путин билан телефон орқали гаплашган. Бу ҳақда Путиннинг матбуот котиби Дмитрий Песковга асосланиб, «РИА Новости» хабар бермоқда.\n«Бугун кундузи Владимир Путин ҳамда Нурсултон Назарбоев телефон орқали гаплашишди. Бироқ ҳозирча суҳбат мавзусини ошкор қила олмаймиз»,- дея Песковнинг сўзларидан иқтибос келтиради «РИА Новости». Қозоғистон\nНурсултон Назарбоев Қозоғистон Президенти вазифасини Парламент Сенати спикери Қосим-Жомарт Токаевга топширган эди.\nЖомарт Токаев қасамёд келтирди\nҚозоғистон Сенати (парламент юқори палатаси) раиси Қосим-Жомарт Токаев қасамёд келтирди ва мамлакат президенти лавозимига киришди.\nҚосим-Жомарт Токаев Остона шаҳри номини Нурсултон деб ўзгартиришни таклиф қилди.\n«Бизнинг буюк замондошимиз — Қозоғистон Республикаси Биринчи Президенти Нурсултон Абишевич Назарбоевнинг номини қуйидаги тарзда абадийлаштириш керак: бизнинг пойтахт Президентимиз номини олиши ҳамда Нурсултон деб аталиши лозим. Шуни қўшимча қилмоқчиманки, бундай таклиф 2016 йил 23 ноябрида Қозоғистон Республикаси Мустақиллигининг 25 йиллиги муносабати билан қабул қилинган декларацияда парламентарийлар томонидан илгари сурилган», — деди Токаев президент лавозимига киришганидан сўнг.\nБундан ташқари, Токаев Назарбоевни давлатда мавжуд бўлган барча юксак унвонлар билан тақдирлашни таклиф қилди.\nШунингдек, Токаевнинг фикрича, Назарбоевга «фахрий сенатор» мақомини бериш, Қозоғистон биринчи президентининг барча суратлари эса давлат идораларида мажбурий тарзда осиб қўйилиши лозим.\n← Масжидда мусулмонларни қатл қилган шахс, уни жиноятга нима ундаганини айтиб берди\nСергей Шойгу Сурияга амалий ташриф билан келди →\nМасжидда мусулмонларни қатл қилган шахс, уни жиноятга нима ундаганини айтиб...


Андижонда 250 йиллик ноёб Қуръон нусхаси бор | Azon.uz - Ахборот-таҳлилий портал\nАндижонда 250 йиллик ноёб Қуръон нусхаси бор\n1721 15:30 26.03.2021\nАндижон шаҳрида яшовчи фуқаролар бизга ноёб Қуръони карим қўлёзмасини олиб келишди. Юртимиз хаттотларининг устози Ҳабибулла Солиҳнинг фикрларига кўра, бу қўлёзма китоб тахминан 250 йил илгари номаълум хаттот томонидан "Насхи бухорий" хатида кўчирилган. Китоб яхши сақланган, 365 варақдан иборат, (шундан 3 варақ бошидан, 2 варақ охиридан бўш саҳифалар бор).\nКитоб қоғози Қўқон ипак турига мансуб. Унинг муқоваси уста саҳҳоф томонидан саҳифаланган бўлиб, саҳифаловчининг исми муқовадаги бир бўртик шаклда қайд этилган. Муқова ҳайвон терисидан ясалган.\n"Қуръони карим" саҳифаларига зарҳал безаклар берилган. Аксарият зар ҳошияларнинг чети кесилиб кетган. Оятларнинг тугалланган жойида кейинроқ, ибора ва бирикмалардан сӯнг зар безаклар берилган. Ҳошияларда қизил ва қора рангли ёзувлар мавжуд нодир нусхалардан ҳисобланади.\nШахсий коллекциядаги ушбу китоб аждодларимиз хаттотлиги ва муқавасозлигининг ёрқин намуналаридан бири ҳисобланади.\nКитобга оид қўшимча маълумотларни билиш учун телефон рақами:\nАндижон Қуръон нусха Махсус қадимий\n620 17:40 19.05.2022\n318 09:23 10.05.2022\n354 19:09 07.05.2022\n1050 16:04 30.04.2022\n1599 14:42 22.04.2022\n4517 20:20 25.03.2022


Аллоҳга суяниш (таваккул ) - Favvora | билим чашмасидан отилган фаввора\nИлм чашмаси » Илм чашмаси 5\n2016-07-05 5618 Ko'rilgan Илм чашмаси 5\nАллоҳга суяниш (таваккул )\nАллоҳга иймон келтирган кимса, бирон-бир иш қилса сабабдан сўнг, Аллоҳга суяниб, таваккул қилади. Ишларнинг натижаси Аллоҳнинг ҳоҳшига, изни-иродасига боғлиқдир. Масалан, киши ерга кўчат ўтқазади, бу сабабдр. Энди уни кўкка бўй чўзиб, гуллаб, мева беришини эса Аллоҳдан сўраб, Унинг ўзига таваккул қилади. Таваккул қилиш - дин манзилатлари ичида олий манзилатдир. Аллоҳнинг ўзи таваккул қилиб, ўзига суянган кимсаларни яхши кўради . “Албата Аллоҳ таваккул қилгувчиларни яхши кўради” (Оли- Имрон сураси , 159 – оят мазмуни )\nБошқа оятда эса: “Унга (Аллоҳга) ибодат қил! Ва унга таваккул эт!” дейди.\n(Ҳуд сураси, 123-оят мазмуни )\nИймонли кимсалар доим Аллоҳга суяниб, унгагина ишониб иш кўрадилар. Иймондан воз кечган кимсалар эса молим, пулим фойда беради, таниш-билишларим, обрўйим мени қутқазади дея, пуч нарсага суяниб оладилар.\nЎтмишда истиқомат қилиб ўтган Шуъайб алайҳис-салом амали бизга сабоқ бўлмоғи лозим. У пайғамбар сўзи Қуръонда зикр этилиб, баёни келган:\n“Ва Ёлғиз Аллоҳнинг ёрдами билангина муваффақ бўлурман. Ўзига суяндим ва Ўзига илтижо қилурман!”\n(Ҳуд сураси , 88-оят мазмуни )\nИмоми Ахмад таваккул ҳақида сўралганда, шундай деб жавоб берган эканлар: “(Таваккул) бу – яратилган халқдан ноумид бўлиб, шараф топишдан узилган (иш дир)!” Албатта таваккул этган кимса, умидни фақат Аллоҳгагина боғлайди, ўзига ўхшаган инсондан, ўзиданда хақирроқ, заифроқ махлуқотга боғланиб қолмайди. Биз иймон аҳлининг ягона ишончи ва ягона сўзи бўлиши лозим. У ҳам бўлса, Аллоҳнинг Каломига мувофиқ:\n“Парвардигоро, Ёлғиз Ўзингга таваккул қилдик ва Ўзингга инобат – тавба қилдиг. Ёлғиз Сенгагина қайтишимиз бордир”.\n( Мумтаҳана сураси , 4- оят мазмуни )\nИброҳим алайҳис-салом аёли Хожар ва ўғли Исмоилни кимсасиз саҳрога, фақат Аллоҳга суяниб ташлаб кетганлар. У ерда сув ҳам бирор ўсимлик ҳам йўқ эди. Пайғамбар Муҳаммад алайҳиссалом Абу Бакр (р.а) билан бирга ғорда яшириниб ётганида, бирор ҳимоячи шахс йўқ эди. Шунга ўхшаш ниҳоятда кўп тарихда ишлар бўлганки, таваккул натижасида Аллоҳ ўз бандаларини хифзу - ҳимоятида омон сақлаган. Шунинг учун фақат Аллоҳдан сўраш ва Аллоҳгагина суяниш ишнинг мукаммали ва бароридан келишидир.\nФузайл ибн Иёз: “Агар сен халқлардан (ўзинга ўхшаш яралганлардан ) ноумид бўлиб, улардан бирор нарса истамасанг, албатта Хожанг сенгга ҳоҳлаган нарсангнинг барчасини беради!” деганлар.\nОнасиз ўтган чақалоқлик (2)\nҚОСИМ ибн МУХАММАД\n“МЕТИН ҚАЛЪА” 7-қисм (Адабий – бадиий нашр)\nҚайғу ва аламнинг ўзи нима?\n“Тафаккурнинг тоатлардаги аҳамияти”\nДунё ва мусулмонлар “Гвинея”\n“Эҳтиром этишга лойиқ жинс”


ОҚСОЧНИНГ МУҲАББАТИ (ГИ ДЕ МОПАССАН, ТАРЖИМОН РУСТАМ ЖАББОРОВНИНГ “ЙЎЛДАГИ АЁЛ” АСАРИДАН) - 6 Января 2018 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2018 » Январь » 6 » ОҚСОЧНИНГ МУҲАББАТИ (ГИ ДЕ МОПАССАН, ТАРЖИМОН РУСТАМ ЖАББОРОВНИНГ “ЙЎЛДАГИ АЁЛ” АСАРИДАН)\nОҚСОЧНИНГ МУҲАББАТИ (ГИ ДЕ МОПАССАН, ТАРЖИМОН РУСТАМ ЖАББОРОВНИНГ “ЙЎЛДАГИ АЁЛ” АСАРИДАН)\nТашқарида эсаётган бесар кузак шамоли дарахт шохларида қолган сўнгги япроқларни юлқиб, ҳавода чирпирак қилиб ўйнарди.\nОвчилар кечки овқатни ейишарди, улар ҳатто этикларини ҳам ечмасдан, қизариб-бўзариб, ҳазил-ҳузул қилиб ўтиришарди. Улар асосан ярим зодагон, ярим деҳқон, бой ва ҳўкизнинг бўйнини қайиришга қодир кучга эга бўлган кичик норманд помешчиклари эди.\nУлар кун бўйи Эпарвил ҳокими Блондилга қарашли ерларда ов қилишган, ҳозир эса унинг уйида, катта стол атрофида тамадди\nУларнинг гурунги бақир-чакирни, кулгилари эса йиртқичларнинг ўкиришини ёдга соларди, улар тинимсиз ичишар, оёқларини узатиб, столга тирсакланганча, Исполин печи тафтида исинишар, ов, итлар ҳақида валақлашишар, кўзлари чироқ ёруғида ярақлаб турарди. Бари аллакачон сархушликка берилган, эс-ҳушини йўқотар даражага етган, уларга овкат ташиб юрган қип-қизил башараси товоқдек келадиган хизматкор қизнинг ортидан мастона сузилиб боқишарди.\nБир пайтлар руҳойний бўлишни орзу қилган, лекин тақдир тақозоси билан ветеринар бўлиб, айни чоқда музофотдаги моларни даволаб юрган узун бўйли Сежур бирдан ҳовлиқа кетди:\n- Жин урсин, жаноб Блондил, жориянгиз шунақа сулувки, одамнинг оғзидан сулаги оқади-я?\nХонада гурр кулги кўтарилди. Шунда гапни қари ароқхўр, эндиликда камбағаллашиб қолган зодагон де Варнетто илиб кетди:\n- Менинг ҳам хаёттимда ана шунақа хизматкор бир қизча билан боғлиқ воқеа содир бўлганди. Ўйлайманки, бу сиз учун қизиқарли бўлади. Мен ҳар гал у ҳакда ўйлаганимда Мирза деган бир қанжик итим эсимга тшади. Мен уни граф д'Оссонелга сотгандим, ит эса мендан ажрашни ҳечам истамасди, ҳар куни уни ечиб юборишганда менинг ёнимга чопиб келарди. Охири аччиғим чиқди ва графга итни занжирда сақлашни айтдим. Биласизларми, кейин нима бўлди. Ит шўрлик боғловда ичикиб ўлди.\nЭнди менинг хизматкорим воқеасига қайтайлик. Ўшанда йигирма бешда эдим ва Вилбндаги қасримда ёлғиз, бўйдокликда кун кечирардим. Одам ёш бўлса, биласизлар, зерикади, уёқни бу ёқни кўргиси, саёқлик қилгиси келади.\nБир куни Ковиледа турадиган Дебультонинг уйида хизмат қиладиган ёшгина бир қизчани кўриб қолдим. У мени шу қадар ўзига боғлаб олдики, ниҳоят унинг хўжайини олдига бориб бир таклиф қўйдим: у хизматкорини менга беради, мен эса унга зотдор байталимни - Дебульто уни икки йилдан бери менга сот деб ялиниб юрарди - сотаман. У шартта қўл ташлади: "Келишдик, жаноб де Варнетто". Иш битди ҳисоб. Қиз мнинг касримга келди, мен эса уч юз экю эвазига байтални унинг хўжайинига элтиб бердим.\nБошида ҳаммаси силлиқ кетаётганди. Ҳеч ким ҳеч нимадан гумонсирамасди. Лекин Роза - унинг оти шунақа эди -\nазаримда мени телбаларча севарди. Қизча бошқалардан нимаси\nбиландир фарқ қиларди. Унинг томирларида асилзодалар қони оқарди. Афтидан у ўз оқсочига тегиниб қўйган оқсуяк бир одамдан туғилган\nХуллас, у мени еру кукка ишонмасди. У мен билан кўнгилхўшлик килишдан сираям зерикмас, мени галати-ғалати исмла\nбилан эркалаб чақирар, унинг бу эркаликлари мени ўйга толдирарди.\n"Бунга чек қўйиш керак энди, бўлмаса, бошим балога колиб кетади", дердим ўзимга-ўзим. Аммо, мени тузоққа илинтириш унчалик осон эмаслигини билардим. Мен эхтиросли бўсалар билан дарров алданиб коладиганлар сирасига кирмасдим. У кунларнинг бирида ҳомила бўлиб қолганини айтгач, ҳушм бошидан учди.\nОл-а! Кимдир юрагимга қўшотар милтиқ билан отгандек бўлди. У эса мени қучоқлар, эркалар, қиқирлаб кулар, эссизларча ялаб-юлқарди. Энди бу ёғи қандай бўлди? Ўша куни индамадим, лекин кечаси билан ўйлаб чиқдим. Унақада бир чорасини топиш лозим. Риштани ҳозироқ узмасам, кеч бўлади. Ота-онам Барнвилда яшар, Маркиз д'Испарга теккан опам эса бу ердан икки мил нарида, Роллибекда турарди.\nНима қисам экан? У меникидан кетадиган бўлса, одамлар шубхага тушиб, дарров гап-сўз қилишади. Қолаверсин, десам, тез орада ҳамма нарса ошкор бўлади. Ахир, уни бу ахволда ташлаб кетиш ҳам яхши бўлмайди.\nМен ёшлигида бунақа кўргиликларни куп бр бошидан кечирган амаким барон де Крейтелга маслаҳат солиш учун унинг енига бордим. У бамайлихотир шундай деди.\n- Уни эрга бервориш керак, болам.\nМен ўрнимдан сапчиб кетдим:\n- Эрга бериш керак, дейсизми, амаки? Кимга?\n- Кимга бериш ёки бермаслик сенинг ишинг, меники эмас.\nМен амакимнинг гапини бир ҳафта ўйлаб юрдим ва ниҳоят у ҳақ экан, деган қарорга келдим.\nКейин куёв қидиришга тушдим. Бир махал махаллий судя мен билан тушлик қилиб ўтирган чоғда қизиқ гап айтиб қолди.\n- Помел холанинг ўғли яна бир безориликка қўл урибди. Шу бола жу бежо чиқди-да! Илоннинг боласи илон бўларкан-да?\nПомел хола деганлари ёшлигида бинойидай аел бўлган дейишади. Қартайиб кўзи оч бўлиб қолганди. У бир чака эвазига бутун борлиғини, хатто ўғлинин ҳам сотиб юборишга тайёр эди.\nМен унинг уйига бориб, бафуржа хъамма гапни тушунтирб бердим. Мен хали гапимни тугатмай аел бетокатлик билан гап қўшди:\n- Хўш. шу қизча учун қанча тўламоқчисиз?\nКампри пихини ёрган туллак эканини билганим учун хаммасига олдидан тайёргарлик кўриб қўйгандим.\nҚарангки, Сасвилнинг шундоқ ёнида менинг учта кичкина томорқам бўлиб, улар менга қарашли фермаларга туташ ерда эди. Фермерлар бу далаларнинг узоқлигидан шикоят қилавергач, улардан олти акр келадиган ана шу шу ерни қайтариб олдим. Фермерлар яна додлаб жонга тегишди. Шунда мен улар билан тузилган шартномаларнинг паррандачиликка оид қисмини бекор қилишга мажбур бўлдим. Шу тариқа ишларни бир амаллаб йулга қўйиб олдим. Кейин қўшним д'Омонтедан дарё бўйидаги ерини сотиб олдим-да, ўша ерда кичикроқ бир уйча қуриб олдим. Бунгаям салкам бир ярим минг франк пул кетди. Шу тариқа кичик бир хўжалик пайдо бўлди. Мен уша ерни қизнинг сепига қўшиб беришга қарор қилдим.\nАввалига кампир бу кам дегандек, хархаша бошлади, мен эса барибир рози бўлишини билиб, гапимда туриб олдим. Хуллас, у билан келишдик.\nЭртаси куни кутилмаганда унинг ўғли пайдо бўлиб қолди. Унинг афтини эслаб қололганим йўқ. Ҳар ҳолда унинг ташки кўриниши мени\nУ гапни анча узоқдан бошлб келди. гўёки ўзини мол сотиб оилш учун келган киши қилиб кўрсатди. гап мақсадга кучгач, у хўжаликни бориб курар бўлди. Биз далани кесиб ўша томонга кетдик. Ҳалиги йигит мени далада роса уч сота ушлаб турди. ... Ҳали уйчанинг тоси қурилмаган эди. ҳалиги товламачи эса6 уйнинг7 томини қамишдан эмас, шифердан епиб берасан, дея шарт қўйди. Кейин суради:\n- Мебел ҳам берасизми?\nМен эътироз билдирдим:\n- Сизга битта ферма камлик қиляптими?\n- О бўлмасам-чи, битта ферма, бунинг устига азза-базза чакалоқ ҳам.\nМен беихтиёр қизариб кетдим. У эса давом этарди:\nХуллас, гап бундоқ, битта каравот, шкаф, стол, учта стул ва идиш-товоқ. Бўлмаса биз келиша олмаймиз.\nМен рози бўлдим. Биз ортга қайтдик. У хали киз ҳақида бир оғиз ҳам сурагини йўқ эди. Бирданига у айёрона ва тунд қиёфада менга юзланди:\n- Борди-ю, у ўлиб қолса, мол-мулк кимга қолади.\n- Албатта сизга-да, - дедим мен.\nБу эрталабдан бери у сураши лозим бўлган асосий гап эди. У шу заҳоти менга мамнун қўл чўзди. Иш осонликча ҳал бўлгади. Бироқ, Розани бунга кўндириш осон кечмади. У менинг оёғимга йиқилиб таваллолар қилди. "Наҳотки, сиз менига шу нарсани раво курдингиз? Сиз! Сиз!" У менинг хар канча ялиниб-ёлворишимга крамай, бир ҳафтача оёғини бир этикка тиқиб юрди. Аёлнинг ақли канчалик калта бўлади-я? Уларнинг миясига севги деган нарса урнашиб олса борми, тамоан ўзларини йўқотиб қўядилар. Бошка нарса хақида ўйламай қўйишади.\nБора-бора жаҳлим чикиб, уни уйдан ҳайдаб юбораман, дея қўрқитдим. Шунда у олдимга тез-тез келиб туриши учун ижозат беришимни шарт қўйиб, рози бўлди.\nМен ўзим уни меҳробга олиб бордим, никоҳ ва тўй харажатларини тўлиқ қопладим. Кейин эса, Туренда яшайдиган акамнинг уйига ярим йилга кучиб кетдим.\nҚайтиб келиб билдимки, у ҳар ҳафта менинг қасримдан хабар олиб турган экан. Мен келганимга бир соат ҳам ўтмай, у қўлида чакалоғини кўтариб келиб қолди. Ишонасизми, бувакни қўлимга олишим билан унга нисбатан ич-ичимда меҳр уйғонганини сездим. У қўлимга олиб, ўпдим ҳам.\nОнаси эса, ярим йилда озиб, чупга айланиб қолганди. Жин урсин, дедим ичмида, унга эр ёқмабди. Ундан тезликда сўрадим.\nУ ўзини тутолмай йиғлаб юборди:\n- Мен сизсиз яша олмайман. Ўлганим яхши. Яшаёлмайан.\nУ қиемат тўполон кўтарди. Мен уни тинчлантириб, даричага кадар кузатиб қўйдим. Тушундики, эри уни ҳар куни дўппослайди, анави кари бойқўш булса заррача кун бермайди.\nБир кун утиб яна келди. У полга, оёқларим остига ётиб олди.\n- Ўлдиринг мени, ўлдиринг, лекин орқага қайтариб юборманг. Илтимос!!!\nАгар Мирза ҳам гапиришни билганида менга шу гапларни айтган бўлармиди? Хуллас, бу ғалвалар яна менинг жонимга етгди. ва яна\nярим йилга бу ердан бош олиб кетдим. Қайтиб келганимда эса... Роза мен келишимидан уч ҳафта олдин ўлган экан. Менинг йўғимда ҳар якшанба куни қасрга келиб кетаркан, худди мирзага ўхшаб. Орадан бир ҳафта ўтиб, чакалоқ ҳам казо қипти.\nЭри эса... Ҳамма мол-мулк унга мерос бўлиб қолди. Ўша пайтларда у тоққа чиқиб кетган эди. Эшитишмимча, ҳозир уни шаҳар маслаҳатчиси этиб тайинлашган эмиш.\nДе Варнетте охирида кулги аралаш қўшиб қўйди:\n- Нима қилсаям, мен унга каттагина яхшилик қилганман.\nВетеринар врач Сежур, оғзига бир кадаҳ ароқни олиб бораркан, жиддий қиёфада хулоса ясади.\n- Ўзи бунақа аёллар билан ўралашиб қолмаслик керак-да!


Куртуа Мессининг Роналдудан устун жиҳатини айтди\n«Реал» ва Бельгия миллий жамоаси дарвозабони Тибо Куртуа «Ювентус» ҳужумчиси Криштиану Роналду ва «Барселона» форварди Лионель Мессини ўзаро таққослади.\n«Бу футболчиларни ўзга сайёра вакили деб биламан. Криштианунинг устунлиги кўпроқ атлетизм, куч ва тезкорлик. Унда голни сезиш, позицияни тўғри танлаш каби қобилияти кучли.\nМесси ҳақида ҳам шундай дейишим мумкин. Фақатгина у Роналдудан кўра иқтидорлироқ. Лионель икки квадрат майдонда ҳам тўрт ҳимоячини доғда қолдира олади.\nАммо уларни таққослаш қийин, қайси бири кучлироқ эканлигини ҳам кўрсата олмайман. Бу футболчиларга қарши ўйнаганимдан фахрланаман. Уларнинг иккиси ҳам мен қўриқлаётган дарвозага гол урган», - дея Куртуанинг сўзларини келтирмоқда Cadena Ser.


Ҳавьер Солана айирмачилар раҳбари билан учрашди\nЕИ ташқи сиёсати мутасаддиси Ҳавьер Солана Сухумида айирмачи Абхазия етакчиси Сергей Багапш билан музокара ўтказди.\nҲавьер Солана ЕИ расмий Тбилиси ва Сухуми ўртасидаги музокараларнинг қайта бошлаш уринишларига кўмаклашишга тайёрлигини билдирди. Бироқ у минтақадаги бўҳрон Россия иштирокисиз ҳал этилмаслигини маълум қилди.\nСергей Багашп эса расмий Тбилиси Кодор дарасидан ўз ҳарбийларини олиб чиққан тақдирдагина Абхазия ҳукумати Грузия билан музокаралар бошлаши мумкинлигига ишора қилди.\nСухумига келишдан аввал Ҳавьер Солана Грузия президенти Михаил Саакашвили билан учрашган эди. Бу учрашувлардан сўнг ЕИ расмийси Россиянинг Абхазия ҳудудига қўшимча ҳарбий юбориш тўғрисидаги қарорини кескин танқид қилди.


АҚШ матбуоти Трапм Тиллерсонни ишдан бўшатмоқчи эканини ёзди\n20 январ 2021, Тошкент вақти: 12:20\nАҚШ матбуоти Оқ Уй Рекс Тиллерсонни давлат котиби лавозимидан истеъфо беришга мажбурлаш ва унинг ўрнига Марказий разведка бошқармаси директори Майк Помпеони тайинлаш режасини ишлаб чиққани тўғрисида хабар тарқатди.\n“Нью-Йорк таймс” газетаси 30 ноябрь куни юқори лавозимли манбага таянган ҳолда “Дональд Трамп маъмурияти бу борада кейинги бир неча ҳафта ичида” баёнот билан чиқишини ёзди.\nAssociated Press, Reuters ва бошқа ахборот агентликлари ҳам юқори лавозимли амалдорга таянган ҳолда мана шундай хабарни тарқатган.\nРежага кўра, Майк Помпео давлат котиби лавозимига тайинлангач, унинг ўрнига сенатор Том Коттон Марказий разведка бошқармасига рабарлик қилади.\nОқ Уй матбуотнинг бу хабарларига раддия берди ва “ҳозирча кадрларни алмаштириш масаласи кун тартибида эмас”лигини билдирди. Давлат департаменти ҳам Тиллерсоннинг истеъфоси тўғрисидаги хабарларни рад этди.\nДональд Трамп ва Рекс Тиллерсон халқаро масалаларда кўпинча бир-бирлари билан зиддиятга киришадилар.\nNBC телеканали октябрь ойида Тиллерсон Пентагондаги учрашув пайтида Дональд Трап шаънига ҳақоратли гаплар айтганини хабар қилган эди. Бироқ Тиллерсон бу хабарга раддия берган.


Маъмур Саидқосимов: Ҳакамларнинг малакаси мунтазам равишда ошириб борилади\n21.12.2017 17:49 | ЎФА\nЎзбекистон Футбол Федерацияси томонидан юртимизда ҳакамлик сифатини ошириш, Суперлига, Про-лига ҳакамлари, шунингдек, ёш ҳакамлар билан ишлашни йўлга қўйиш, мунтазам равишда уларнинг малакасини ошириб бориш бўйича бир қатор чора-тадбирлар амалга оширилмоқда. Ана шундай чора-тадбирлар ҳақида ЎФФ Ҳакамлар ва назоратчилар бошқармаси бошлиғи Маъмур Саидқосимов ўз фикрларини билдириб ўтди.\n“2017 йилнинг ноябр ойи ҳолатига кўра Ўзбекистон Футбол Федерациясида бош ҳакамлар сони 8 нафарни ташкил этаётган эди.\nНоябр ва декабр ойининг яримига келиб ёш ҳакамлар ва тажрибага эга бўлган ҳакамларни аттестациядан ўтказилгандан сўнг ҳозирги кунда бош ҳакамлар сони 25 нафарга етказилмоқда.\nБундан ташқари, ЎФФ Кубоги учун 12-17 декабда ўтказилган учрашувлар давомида ёш ҳакамлар кўрикдан ўтказилди ҳамда ҳозирги кундаги юқори салоҳиятли ҳакамлар танлаб олинди. Булар – Фирдавс Норсафаров (Қарши), Олим Тўйчибоев (Фарғона), Аскер Наджафалиев, Жасур Мухторов, Акобирхўжа Шукруллаев (Тошкент)”.\nЁш ҳакамларимиз сони кўпайтирилади\n2018 йилдан бошлаб ёш ҳакамларимиз сони кўпайтирилади. Бу борада ЎФФ Футбол Федерацияси президенти томонидан вазифа белгиланган.\nШунингдек, Футбол федерациясининг Ҳакамлар ва назоратчилар бошқармаси томонидан 13 декабр куни назоратчилар билан мажлис ўтказилди. Ушбу мажлисда эндиликда ҳакамлар каби назоратчиларнинг ҳам жавобгарлиги оширилиши, назоратчилар ҳакамларнинг малакасини ошириб боришга масъул эканликлари айтиб ўтилди.\nШунингдек Федерация президенти томонидан янги мавсумда барча ҳакамлар бир хил форма ва экипировкада бўлишлари, ҳар бир ҳакамлар бригадаси ўйин давомида фойдаланиш учун алоқа воситаси - “Communication system” бўлиши, майдонда жарималар белгиланганда 9.15 метрни назорат қилиш спрейлари ва ҳар бир инспекторга ноутбуклар харид қилиниб, ҳакамлик ва инспекторликни жахон стандартлари асосида амалга оширилиши тўғрисида кўрсатма берилди”.\nҲакамларимиз халқаро семинарларда қатнашяпти\n“Ўзбекистонлик ҳакамлар мунтазам равишда халқаро семинарларда иштирок этмоқда. Жумладан, шу йилнинг 25-30 ноябрь кунлари БААнинг Дубай шаҳрида ОФК томонидан ҳакамлар учун семинар ташкиллаштирилган бўлиб, у ерда ўзбекистонлик ҳакамлар Асимов Азиз, Қосимов Шерзод, Шодмонов Ҳусниддин, Серазетдинов Руслан, Гайнуллин Тимур, Цапенко Андрей, Усмонов Алишер, Мирабидова Эдита, Сидорова Анна, Раҳматова Зилола ва Середа Кристина қатнашишди.\nШунингдек, ФИФА рефереси Равшан Эрматов келаси йилнинг 5-9 февраль кунлари Қатар пойтахти Доҳа шаҳрида Россия Федерациясида ўтказиладиган Жаҳон чемпионатида ишлашга номзод бўлган ҳакамлар иштирокидаги семинарга таклиф этилди”.\nЎзбекистонлик ҳакамлар халқаро учрашувларни бошқаришмоқда\n“Ўзбекистонлик ҳакамларга ФИФА ва ОФК томонидан катта ишонч билдирилиб, улар бир қатор халқаро мусобақалардаги учрашувларга тайинланмоқда. Масалан, Равшан Эрматов БААда бўлиб ўтган Клублар ўртасидаги Жаҳон чемпионатида муваффақиятли иштирок этди. Шунингдек, 6-16 декабр кунлари Шарқий Осиё футбол федерацияси (EAFF) томонидан ўтказилган терма жамоалар иштирокидаги мусобақада Валентин Коваленко бош ҳакам, Руслан Серазитдинов эса ёрдамчи ҳакам сифатида ишлади. Ушбу мусобақанинг аёллар жамоалари ўртасидаги баҳсларида вакилларимиз Эдита Миробидова бош ҳакам, Зилола Раҳматова эса ёрдамчи ҳакам сифатида фаолият юритди.\nЯна бир ҳакамимиз Азиз Асимов 22 декабрдан 5 январгача Кувейтда ўтказиладиган GOLF Cup мусобақасида бош ҳакам сифатида ишлайди. Унга қанотларда Темур Гайнуллин ва Андрей Цапенколар ёрдам беришади.\nБундан ташқари, 2018 йилнинг 9-27 январ кунлари Хитойда ўтказиладиган 23 ёшгача ёшлар ўртасидаги Осиё чемпионатида қуйидаги ҳакамларимиз иш олиб борадилар: Равшан Эрматов, Валентин Коваленко, Илгиз Танташев, Абдуҳамидулло Расулов, Жаҳонгир Саидов.\nҲамюртимиз ФИФА инструктори Фарҳод Абдуллаев ушбу мусобақага ҳакамлар йўриқчиси сифатида таклиф этилганини ҳам алоҳида таъкидлаш зарур”.\nҲакамларни аттестациядан ўтказиш жараёни\n“Ўзбекистон Футбол Федерацияси ходимлар малакасини ошириш, ўз касбининг мутахассиси бўлган инсонлар федерация таркибида ишлашини таъминлаш мақсадида, ўзбекистондаги мураббийлар, ҳакамлар ва вилоят футбол федерациялари ходимларини аттестациядан ўтказилиши белгиланганди.\nШунга кўра, 6-7 декабрь кунлари Тошкент шаҳрида 25 нафар ёш хакамларни аттестациядан ўтказилди. Аттестация жараёнида ҳакамлар жисмоний тайёргарлик бўйича имтиҳон топширдилар, футбол ўйин қоидалари бўйича синов тестлари ва видео материаллардан тайёрланган тестлардан ўтдилар.\nШунингдек, 15-16 декабр 2017 йил кунлари Тошкент шаҳрида Олий ва Биринчи лига бош ҳакамлари, Олий лига ёрдамчи ҳакамлар аттестациядан ўтказилди. Натижаларга кўра жисмоний тайёргарлик бўйича 2 нафар бош ҳакам (Суперлига ва Про-лига) Вадим Агишев ва Игорь Гармашов , ён ҳакамлар Анвар Маражабов ва Абдураҳмон Қўлдошев аттестациядан ўтолмадилар. Уларга қайта аттестация ўтиш учун февраль ойигача муҳлат берилди.\nБундан ташқари, 2018 йилнинг 10 январидан 20 февралигача бўлган даврда қолган барча ҳакамлар ва ҳакамлар инспекторлари аттестациядан ўтказилади.\nАттестацияда ҳакамлар назоратчилари футбол ўйин қоидалари бўйича имтиҳонлар ва видеоматериаллардан тайёрланган тестлар топширадилар.\n10-20 феврал кунлари эсаҳакамлар учун хорижий ўқув машғулот йиғини ташкиллаштирилиши режалаштирилмоқда”, - дейди Маъмур Саидқосимов.


Сенат раиси Ўзбекистон бозорларидаги антисанитария ҳолатлари ҳақида очиқ гапирди\n19:54 29 Октябр 2020\n12:21 03.05.2019 Ҳавола олиш\nТОШКЕНТ, 3 май - Sputnik. Ўзбекистон Сенати раиси Ниғматулла Йўлдошев 2017-2018 йилларда 1190 нафар фуқаро овқатдан заҳарланганини маълум қилди. ХПК хабарига асосан.\nБекободда 56 нафар боғча боласи овқатдан заҳарланди\nДавлат санитария - эпидемиология назорати республика маркази маълумотларига кўра, 2017-2018 йилларда 1190 нафар фуқаро овқатдан заҳарланган, уларнинг 222 нафари болалар бўлиб, 9 нафари вафот этган.\n"Мамлакатдаги деҳқон бозорларининг санитария - эпидемиологик ҳолати ҳам талабга жавоб бермайди. Маълумотларга кўра, жами 300 га яқин деҳқон бозори ва уларнинг 150 дан ортиқ шохобчасининг аксарияти ичимлик суви билан тўлиқ таъминланмаган, савдо расталари етишмайди, тез бузилувчи озиқ-овқат маҳсулотларини сотиш учун махсус расталар ва шароитлар яратилмаган", - деди Йўлдошев.\nХусусан, ветеринария - санитария лабораториялари ташкил этилмаган, чиқиндиларни йиғиш учун махсус жойлар ажратилмаган.\nДеҳқон бозорларида санитария – гигиена талабларига жавоб бермайдиган, бозор ҳудудининг очиқ майдонларида ёки уй шароитида тайёрланган таомлар билан савдо қилиш амалиёти тобора авж олмоқда. 2018 йилда ўтказилган санитария назорати тадбирларида деҳқон бозорларидаги 46.855 нафар сотувчи тиббий кўрикдан ўтмаганлиги аниқланган.\nЭслатиб ўтамиз, бугун – 3 май Ўзбекистон Олий Мажлиси Сенатининг ўн тўққизинчи ялпи мажлиси ўз ишини бошлади. Ялпи мажлис кун тартибига 20 дан зиёд масала киритилган. Сенаторлар 8 қонун ва бошқа масалаларни кўриб чиқиши кутилмоқда.


Раҳмон Қирғизистон президентини Тожикистонга расмий ташриф билан келишга таклиф қилди\n24 май 2022, Тошкент вақти: 14:06\nТожикистон ва Қирғизистон президентлари Имомали Раҳмон ва Садир Жапаровлар телефон орқали суҳбатлашди.\nТожикистон президенти матбуот хизматининг хабар беришича, давлат раҳбарлари чегараолди ҳудудларидаги сўнгги можаро воқеалари ҳақида сўз юритганлар, тожик-қирғиз чегарасидаги мавжуд вазиятни муҳокама қилганлар.\n"Вазиятни нормаллаштириш ва унинг эскалациясини олдини олиш, белгиланган вақт ичида чегара чизиғидан қўшинларни олиб чиқиб кетиш борасидаги келишувларни изчил амалга оширишнинг алоҳида аҳамияти таъкидланди", - дейилади расмий билдирувда.\nРаҳмон ва Жапаров 1 май куни Қирғизистоннинг Боткен шаҳрида делимитация ва демаркация бўйича томонларнинг ҳукуматлараро комиссиясининг йиғилишини ўтказиш тўғрисида ҳам келишдилар.\nИмомали Раҳмон Қирғизистон раҳбарини энг қулай вақтда Тожикистонга расмий ташриф билан келишга таклиф қилди, деб хабар бермоқда Тажикистон президенти матбуот хизмати.


Аскар Акаев Қирғизистон Давлат миллий хавфсизлик қўмитасида сўроқ қилинди – Газета.uz\nLotinchada 15 декабр 2021, 18:06 Жаҳон\nҚирғизистоннинг биринчи президенти Аскар Акаев Давлат миллий хавфсизлик қўмитасида (ДМХҚ) сўроқ қилинди. Бу ҳақда 24.kg агентлиги хабар берди.\nУнга кўра, Аскар Акаев «Қумтор» иши бўйича гувоҳ сифатида сўроққа чақирилган. Акаев терговга ўз адвокати билан етиб келган. Қирғизистоннинг собиқ президенти сўроқдан сўнг ДМХҚ биносидан чиқиб кетгани айтилди. Бу ҳақда унинг адвокати Айбек Самарбеков маълум қилган.\nМаълум қилинишича, собиқ давлат раҳбарига терговчилар «Қумтор» иши бўйича саволлар берган. Адвокат сўроқ тафсилотларини ошкор қилмади, Бунга сабаб сифатида ўзи ва мижози ошкор қилмаслик тўғрисида шартнома имзолаганини билдирди.\n«Бу иш бўйича кўпроқ сўроқлар бўлади. Балки Аскар Акаев шу ҳафта охиригача Бишкекда қолиши мумкин», — деди адвокат Айбек Самарбеков.\nЭслатиб ўтамиз, Аскар Акаев «Кумтор» олтин конини ишга тушириш лойиҳасини амалга оширишдаги коррупция омиллари бўйича жиноят ишини тергов қилиш доирасида қидирувга берилган эди. 2 август куни унинг Бишкекка етказилгани хабар қилинганди.\nАкаев мамлакатга қайтганидан сўнг, илк терговларда қатнашган. Шунингдек, у ДМХҚдаги сўроқдан кейин брифингда сўзга чиққан.\n«Ватанга қайтиш имкониятини берганлари учун мамлакат раҳбарияти, президент Садир Нургожоевичдан жуда ҳам миннатдорман. Мен ҳамкорлик қилиш, ёрдамлашиш учун келдим», — дея таъкидалаган Акаев.\nҚирғизистоннинг собиқ президенти Аскар Акаев Бишкекка олиб келинди 2 август 2021, 16:25


Ўзбекистон қурилиш бозорларида нима гап?\n29 октябр 2020, Тошкент вақти: 21:17\nҚурилиш материаллари нархининг баландлиги кўплаб ўзбекистонликларни пахса уйларда кун кечиришга мажбур қилмоқда.\nЎзбекистонда расмий нашрлар қурилиш моллари нархининг арзонлагани ҳақида ëзаëтган айни кунларда оддий аҳоли мамлакат иқтисодининг ишлаб чиқаришга қарши қаратилгани боис¸ бундай арзонлаш йўқлиги ва яқин орада бўлмаслигини таъкидламоқдалар.\nЎзбекистонда қурилиш моллари ишлаб чиқарувчи 19та корхона фаолияти таҳлил қилинганда, улар ишлаб чиқарадиган маҳсулотлар нархларининг яқин 20 фоизга арзонлаштириш имкони борлиги аниқланди. Бу ҳақда хабар тарқатган UzReport.com интернет сайтига кўра, Самарқанд вилоятидаги “Ургут яшил олтини” масъулияти чекланган жамиятида ишлаб чиқарилган шиферлар нархи 17,9 фоизга арзонлаган. Ҳар донаси 10 500 сўмлик шиферлар 8500 сўмдан улгуржи сотувга қўйиляпти. Аммо Озодлик билан суҳбатда мазкур корхона ҳисобчиси харидорлар учун бундай "хушхабар"ни тасдиқлашни истамади.\n- Маълумотни ҳозир бера олмаймиз ака.\n- Директор йўқ бу ерда. Директордан рухсат олиш керак¸ дейди “Ургут яшил олтини” масъулияти чекланган жамияти ҳисобчиси.\nБундай жавоб расмий сайт хабарига соя солгани боис¸ яна бир шифер ишлаб чиқарувчи корхона “Оҳангароншифер” очиқ акциядорлик жамияти билан боғландик. Корхона маркетинг бўлими ходими Маъмурахоннинг айтишича, улар ишлаб чиқарган маҳсулотга нархни Тошкентдаги Биржа қўяди ва шифернинг арзонлагани ёки қиммат бўлгани ҳақидаги маълумот унда йўқ.\n“Андижон-Металл-Ҳамкор” корхонаси ходими Маъруфжон ҳам бу ҳақдаги маълумотни "сир" деб айтди.\nОзодлик: Шиферлар ўтган йилга нисбатан бу йил арзонлабди, дейишаяпти. Сизларда қандай?\n- Бизларда ҳам шундай.\nОзодлик: Қанча эди¸ қанча бўлди?\n- Уни мен сизга айта олмайман. Бошлиқларимиз келса¸ жавоб беришади ўзлари¸ дейди “Андижон-Металл-Ҳамкор” корхонаси ходими Маъруфжон.\nЎзбекистондаги қурилиш моллари нархларини билиш учун бозорга боришдан ўзга илож қолмади. Фарғоналик мухлисимиз Ҳасанжон ака, Озодлик сўровига биноан махсус қурилиш бозорига бориб¸нархларни ўрганиб келди. "Ўз мухбиримиз"нинг айтишича, қурилиш моллари нархлари ўтган йилдагига қараганда арзонлаган эмас.\n- Қувасой цементининг килоси “Заводда 185 сўмдан чиқаяпти. Биз 200 сўмдан сотаяпмиз” дейишди. Камига йўқ дейди. Шифернинг бир донаси 11 мингдан сотилаяпти дейишди. Қора қоғознинг бир рулони 12 метр¸ унинг нархи ўтган йил қанақа бўлса бу йил ҳам 6000-6500 сўм экан. Михлар ҳаммаси 2800 сўмдан. Россиянинг 200 лик михининг нархи анча қимматроқ экан. Бир КамАЗ қум 120 минг сўм деяпти. ЗИЛда 60 минг экан. Майда шағалнинг бир КамАЗи ҳам 120 минг экан. Майда ва катта тошнинг аралашгани ЗИЛ да 35 минг сўм экан. КамАЗдагиси 65-70 минг бўлса керак¸ дейди фарғоналик Ҳасанжон ака.\nБухородаги мармар ишлаб чиқаришга ихтисослашган “Шоҳжаҳон-Ният” корхонаси раҳбари Собир Болтаев ҳам қурилиш молларининг нархи арзонламаганини айтади.\nСобир Болтаев: Қурилиш материаллари ҳеч ҳам арзон бўлгани йўқ. Нима арзон бўлди? Мармар арзон бўлгани йўқ¸ бошқа нарсалар арзон бўлгани йўқ. Эшиклар 280-300 минг бўлган бўлса¸ ҳозир 350 минг бўлган. Перечеслениега 500 мингга чиққан. Қандай арзон бўлади?\nСобир Болтаев: Мен шиферни билмайман. Ўтган йил бозорда 13 мингдан 15 минггача эди. Ҳозир ҳам худди шундай. Чунки хом-ашë Хитойдан келтирилади. Давлатимизда конвертация йўқку.\nОзодлик: Конвертация бўлмаса қандай ишлаяпсизлар?\nСобир Болтаев: Ишламаймиз. Сотамиз заводнинг технологияларини. Нима кераги бор бунақа бизнеснинг? Бошқа областларга сотиб юборамиз.\nОзодлик: Ишлай олмадингизларми сизлар?\nСобир Болтаев: Йўқ. Янги технология олиб келдик. На шаҳар ҳокимиятининг¸ на област ҳокимиятининг қўллаб-қувватлаши бўлди. Цех қуришга 0¸75 гектар ер ажратиб беринглар деган эдик. Беришмади ўша ерни. Вазирлар Маҳкамасининг локализация программасига киритилган эди. Чиқариб ташлади шундан. Шаҳар ҳокимлиги ер ҳам ажратмади. Шунинг учун бунақа бизнесдан кўнглимиз қолган ака.\nОзодлик: Хўш, корхонанинг ривожланишига нима тўсиқ бўлди?\nСобир Болтаев: Бюрократия.\nОзодлик: Бюрократиянинг тагида нима бор?\nСобир Болтаев: Ким билади. Шаҳар ҳокими бордир¸ област ҳокими бордир¸ вазирлик бордир. Бунинг ҳар бирини исботлайман деган одамнинг қамалиб кетиши ҳеч гап эмас.\nОзодлик: Қанча ишладингизлар?\nСобир Болтаев: Бу Ўзбекистон-Америка мармар заводи эди. 1997 йилда қуриб битказган эдик. 7-8 йил ишладик. Шундан кейин технологиялар ишдан чиқди. Банкдан 50 миллионга кредит сўрасак¸ оворагарчилик. Унинг кадастрини янгила¸ залогга қўй¸ фақат тортишув. Кредит олиш ҳам қийин. Шунинг учун кўнгил қолган бунақа нарсалардан.\nОзодлик: Энди нима қилаяпсиз? Заводни сотиб юбораяпсизми?\nСобир Болтаев: Ҳозирча сотганим йўқ. Технологияларини ремонт қилаяпман.\nОзодлик: Ишлатасизми энди?\n- Агар 50 миллион кредит олсак¸ Худо хоҳласа ишлатамиз¸ дейди Бухородаги мармар ишлаб чиқаришга ихтисослашган “Шоҳжаҳон-Ният” корхонаси раҳбари Собир Болтаев.\nФарғоналик Ҳасанжон ака ҳам бу фикрларга қўшилади. Унинг айтишича, Ўзбекистоннинг ўзида қурилиш моллари ишлаб чиқарадиган кичик корхоналар қуриш ва уларни ривожлантириш имкониятлари бор, бироқ тадбиркорлик мустақил бўлмасдан балки, маҳаллий ҳокимлар, прокуратура ходимлари, солиқчилар таъмалари остида ривожланмай қолмоқда. Бунинг натижасида¸ дейди Ҳасанжон ака, Ўзбекистонда ҳозир ўрта ҳол оила қурилиш молалри нархининг осмонга ўрлагани боис уй қуриш имконига эга эмас.\n- Ўртаҳол одам ҳозир уй қура олмайди. Деворини кўтариб тўхтаб қолади. Дунëдаги инфляция ҳисобига уйлар нархи тушаяпти. Ўзбекистонда ҳам тушаяпти. Лекин қурилиш материаллари ўша-ўша турибди. Ëзларда яна ошиши кутилади дейишаяпти. Пули борлар¸ тижорати юрган савдогарлар¸ тадбиркорлар топган пулига уй солаяпти. Тўй қилади¸ машина олади. Орттириша олмаяпти. Оддий одамлар пул топа олмаяпти ҳозир. Зўрға куни ўтаяпти¸ дейди Ҳасанжон ака.\nСуҳбатдошимиз фикрича, қурилиш моллари нархлари кунлар исиши ва қурилишларнинг кўпайиши билан янада оша бошлайди.\n- Бирор ойдан кейин бу нархларга ола олмайсиз. 30 фоизга ошиб кетади. Цементнинг 240 сўм бўлиши аниқ¸ дейди Ҳасанжон ака.


hidoyat.uz – “Мовароуннаҳр” нашриётининг сайти - "Бароқхон" мадрасаси\nҲазрати Имом" мажмуасининг жануби-ғарбида, Тилла Шайх масжидининг қибла тарафида "Бароқхон" мадрасаси жойлашган. Тошкентнинг кейинги беш юз йиллик тарихига гувоҳ бу мадраса қадимий илм-фан, маданият ўчоғи ҳисобланади. Шарқида нисбатан кичик иккита, ғарбида битта (бир неча марта қулаб тушган) катта кўк гумбази бор. Мадраса қурила бошлаган XV аср бошлари Мовароуннаҳр (жумладан, Тошкент) ҳаётида маданиятнинг гуллаши билан тарихда унутилмас излар қолдирган.\nБу даврда Амир Темур асос солган, яқин 130 йил ҳукм сурган темурийлар салтанати ўрнида Мовароуннаҳрда Дашти қипчоқ шайбонийларидан бўлган сулола ҳукмронлиги бошланмоқда эди. Шайбонийхон 1503 йили Тошкентнинг бошқарувини Жонибек Султонга топширади. 1509–1524 йиллари эса Суюнчхўжа Тошкент ҳокими бўлди.\nМаълумотларга кўра, Суюнчхўжа ҳукмронлиги даврида Тошкент обод бўлди, бир қатор иншоатлар – Кайковус чорбоғи ("Ҳазрати имом" мажмуасидан оқиб ўтган сой соҳилида) қурилди. Бу ерга у илм ва маърифат аҳлини таклиф қилар эди. Худди шу йиллари ҳиротлик олим ва адиб Зайниддин Восифий Суюнчхўжа даргоҳига келади. Ҳукмдор уни Кайковус чорбоғидаги илмий-маърифий суҳбатларга қўшади. Ўғилларининг таълим-тарбиясига масъул этиб қўяди.\nСуюнчхўжа ўлимидан кейин Тошкентни унинг ўғли Султон Муҳаммад (1525–1533 йиллар) бошқарди. Тарихчи адиб таълим-тарбиясини олган Султон Муҳаммад даврида Кайковус боғидаги илмий-маърифий суҳбат кечалари янада кўркам тус олди. Восифийнинг маълумотларига кўра, бу илм мажлисларини ҳокимнинг ўзи бошқарган.\nСултон Муҳаммаддан кейин (1533 йили) унинг укаси Наврўз Аҳмадхон (Бароқхон) Тошкент хони бўлди. У ҳам ёшлигида Зайниддин Восифийдан таълим олган эди. Халққа мурувватли, юмшоқ ва мулойим феълли киши эди. Шу боис уни "Бароқхон" деб аташган. Наврўз Аҳмадхон 1554 йили шайбонийлар давлатининг олий ҳукмдори, бутун Мовароуннаҳр хони бўлди. Ўшанда фаолиятини эндигина бошлаган мадраса "Бароқхон" номи билан аталди. Бизнинг кунларга ҳам шу ном билан етиб келди.\n"Бароқхон" мадрасаси 1502–1770 йиллар оралиғида босқичма-босқич қурилган, кейин яхлит бир иморат шаклини олган. Қадимшунослар асосан уч босқичда қурилганини аниқлашган. Бинонинг биринчи бўлаги – бош пештоқнинг чап тарафида номаълум мақбара бор. Услуби – самарқандча, XIV аср иккинчи ярмида тикланган.\nИккинчи бўлаги 1531–1532 йиллари қурилган. Гумбази "Бароқхон" ёки "Кўк гумбаз" деб аталган, Суюнчхўжанинг кенжа ўғли Муҳаммад отаси учун солдирган мақбара. Услуби – бухороча.\nИкки мақбара ораси XVII аср ўрталаригача мозор бўлган. Сўнгра мозор бузилиб, тимли айвон билан икки мақбара уланган. Тимлар бир қаватлик бўлиб, анъанавий гумбазлар билан ёпилган.\nАрхив ҳужжатларига кўра, "Бароқхон" мадрасаси 1868 йили 34 ҳужра, бир масжид, бир дарсхонадан иборат бўлган. Муҳаммад Солиҳхўжа ёзишича, мадраса 1886 йилги зилзиладан қаттиқ зарар кўрган, 22 метрли гумбази қулаб тушган. Кейинчалик қаровсиз қолган. 1917 йилга келиб ётоқхонага айлантиришган. Натижада унинг тарихий кўринишига катта ўзгартиришлар киритилган. 1936 йилдан мадраса кўрлар жамияти ва омборхона сифатида ишлатиб келинди.\nXX асрнинг 50-йилларида "Бароқхон" мадрасаси Ўрта Осиё ва Қозоғистон мусулмонлари диний назорати ихтиёрига берилди. Муфтий Зиёвуддинхон ибн Эшон Бобохон бошчилигида қайта таъмирланди. 1956 йили диний идора мадраса биносига кўчиб ўтди. Бинодан 2006 йилнинг охиригача Ўзбекистон мусулмонлари идораси қароргоҳи сифатида фойдаланилди. 2007 йили "Бароқхон" мадрасаси қайта таъмирланди.\n1664 марта ўқилган.


Тошкент метро поездида носозлик кузатилди\nметро поезди эшикларининг очилиб ёпилишидаги ҳаво тизимида носозлик кузатилганлиги боис мазкур ҳаракат таркиби депога олиб кирилди. «Ўзбекистон ... Тошкент метро бекатидан айлантирилиб ҳаракат ташкил қилинди. носозлик 15 дақиқада бартараф этилиб, мазкур йўналишдаги метро поездлари ...\nСмартфон энг кўп нимадан бузилиши аниқланди\nАҚШ да бир йил давомида 50 миллионтадан зиёд экрани синган смартфонни таъмирлашга 3,4 миллиард доллар сарфланган.\n«Instagram» дунё бўйлаб ишламай қолди\nҚизиб кетган ноутбук ўчиб қоляпти: нима қилиш керак?\nолмай қолади, натижада компьютер ўз-ўзидан ўчиб қола бошлайди.Хўш, носозлик сабаблари нимада, қандай чора кўрилади?Ноутбук совитиш тизимида ... очилади, тозаланади ва термопастаси янгиланади.Совитиш тизимидаги носозликМуаммо. Ноутбук чан-ғубордан тозаланди, термопастаси янгиланди... ...


10:30, 15.05.2020 // 21868\n1571–1630 йилларда яшаб ўтган олмон астрономи ва руҳонийси Иоганн Кеплер Ер ва бошқа сайёраларнинг Қуёш атрофида айланишининг эллиптик орбиталарини математик асослаб берувчи муҳим физик қонуниятларни баён қилиб берган. Астрономияга қизиқувчилар Кеплернинг уч муҳим қонунини яхши билади ва шу сабабли ҳам у фанда «Осмон қонунчиси» деган ном олган. Кеплер қонунларининг учинчиси – «даврлар қонуни» 1618 йилнинг 15 май санасида кашф қилинган эди. Бугун кашфиётга 402 йил тўлди. Сана тарихи ва қизиқарли фактлар ҳақида «Дарё» колумнисти Музаффар Қосимов маълумот беради.\n1602–1618 йиллар орасидаги муттасил кузатишлари орқали Кеплер Ер ва бошқа сайёралар Қуёш атрофида айланишининг эллиптик орбиталарини математик асослаб берувчи муҳим физик қонуниятларни очди. Бунинг учун у ўз давригача бўлган замонларда фанда ҳукм сурган ва ҳамманинг онгида мустаҳкам ўрнашиб қолган фикр – осмон жисмлари ҳаракати учун энг идеал йўналиш бу – айлана деган фикрдан воз кечишига тўғри келди. Ҳақиқатан ҳам айлана траекторияси бўйича орбитал ҳаракати назарияси билан сайёраларнинг кўз орқали ҳамма яққол кўриб турган, амалдаги реал ҳаракати бир-бирига мос тушмас эди.\nОрбиталар идеал айлана экани ҳақидаги тасаввур тарафдорлари қанчалик жиддий бўлмасин, бироқ амалиёт ва назариёт ўртасидаги бундай яққол номувофиқлик барибир шубҳа туғдирадиган ҳолат бўлиб, Кеплер ҳам идеал айлана шаклидаги орбиталар назариясига ишонмаган. Кеплернинг ўзида бунинг ўрнига таклиф қилиш учун бошқа муносиб ғоянинг ўзи йўқ бўлса-да, у сайёралар Қуёш атрофида идеал айлана орбита бўйича эмас, балки эллиптик, бироз чўзинчоқ орбита бўйлаб ҳаракатланса керак деган интуитив фикрни текшириб кўришга киришди.\nШу тариқа у ҳеч қандай назарий тайёргарликсиз, шунчаки кундалик синчиклаб кузатишлар орқали сайёраларнинг Қуёш атрофида ҳақиқатан ҳам эллипс шаклидаги орбита бўйлаб ҳаракатланишини исботлади ва бундай ҳаракат қонунларининг математик асосини ҳам баён қилиб берди. Кеплернинг ҳақ бўлганини орадан 70 йилча вақт ўтгач, Ньютон ҳам ўзининг бутун олам тортишиш қонунлари асосида яна бир бора исботлаган.\nКеплернинг илк бора 1609 йилда эълон қилинган биринчи қонуни Қуёш тизимидаги барча сайёралар эллиптик орбита бўйлаб ҳаракатланиши ва ушбу эллипснинг фокусларидан бирида Қуёш жойлашишини таъкидлайди. «Тенг юзалар қонуни» ҳам деб юритиладиган Кеплернинг иккинчи қонуни ҳам 1609 йилда эълон қилинган бўлиб, уни олим, аслида, 1602 йилда кашф этган эди. Унга кўра, сайёра Қуёшдан қанчалик олисда бўлса, у шунга мувофиқ секинроқ ҳаракатланади ва аксинча, Қуёш яқинига келганда сайёранинг ҳаракати тезлашади деб уқтириш берилади.\nБунда тенг вақт интерваллари бўйича сайёра ва Қуёшни туташтириб турувчи хаёлий чизиқ билан чегараланган эллипс секторларининг юзаси доимо тенг бўлади. Ушбу икки қонунни яхши билган ҳолда исталган сайёранинг орбитасини аниқ ҳисоблаш ва исталган вақт учун унинг осмоннинг қаерида жойлашишини билиш мумкин. Учинчи қонун эса 1618 йил 15 май санасида баён қилинган бўлиб, у «даврлар қонуни» (ёки «гармоника қонуни») ҳам дейилади.\nУнга кўра, исталган сайёранинг Қуёш атрофини айланиб чиқиш даврининг квадрати, унинг эллиптик орбитасининг катта ярим ўқи масофасининг кубига пропорционал бўлади дейилади. Шунга кўра, Қуёшдан жуда олисда жойлашган сайёраларда йилнинг жуда узоқ давом этиши ҳамда сайёранинг ўз орбитаси бўйлаб чизиқли ҳаракат тезлиги нега паст бўлиши изоҳланади.\nКеплернинг учинчи қонуни замонавий космология фанида ҳам жуда катта аҳамият касб этади. Олис галактикаларни кузатиш асносида астрофизиклар галактика марказларидаги водород атомларидан чиқадиган кучсиз сигналларни қайд этади. Ушбу нурланишлар спектридаги Допплер эффекти бўйича олимлар галактика дискининг водород перифериясининг айланиш тезлигини аниқлайди ва бу орқали галактикаларнинг ўз бурчак тезликларини топади.\nКеплер қонунлари табиат ва борлиқни англашда инсоният тушуниб етган энг биринчи ва энг муҳим қонунлардан биридир. Ўзида физика, математика ва астрономияни уйғунлаштирган ҳолда Кеплер қонунлари илм-фанда табиат ҳодисаларини ихчам ва оддий формулалар билан ифодалаш мумкинлигини ҳам кўрсатиб берди ва минглаб кейинги авлод олимлари учун намуна ўлароқ хизмат қилди.\n13:10 Кеча // 109982\n13:23 Кеча // 94610\n19:27, 23.02.2021 // 92737\n22:37, 23.02.2021 // 85040\n16:23 Кеча // 64993


Премьер-лигада яна бир Дембеле пайдо бўлиши мумкин\n22 декабрь, 2016, 19:55\nШотландиянинг “Селтик” клуби футболчиси Мусса Дембеле фаолиятини Англия премьер-лигасида давом эттириши мумкин. The Sun нашрининг маълум қилишича, Дембелега АПЛнинг икки етакчи жамоаси жиддий қизиқиш билдирмоқда.\n20 ёшли франциялик футболчи “Манчестер Сити” ёки “Ливерпуль” сафида пайдо бўлиши мумкин.\nМаълумот учун, Дембеле ушбу мавсум “Селтик” таркибида жами 33та учрашувда майдонга тушган ва ўз ҳисобига 17та гол ҳамда 4та голли узатма ёздириб қўйишга эришган. Унинг шотландияликлар билан амалдаги шартномаси 2020 йилга қадар имзоланган.


Алвидо, Жаслиқ: Адолат қисман қарор топиши учун қамоқхона ходимлари жазоланиши керак « Ўзбекистон Халқ Ҳаракати\nАлвидо, Жаслиқ: Адолат қисман қарор топиши учун қамоқхона ходимлари жазоланиши керак\n03 August 2019 - 16:15\nМаҳкумлар томонидан фашист концлагерига қиёсланадиган Жаслиқ қамоқхонаси ёпилди. У ерда ўтказган 2 ойини 20 йилга тенглаштирган журналист Муҳаммад Бекжон адолат қисман қарор топиши учун Жаслиқдаги маҳкумлар озодликка чиқиши ва қийноқ қўллаган хизматчилар жазога тортилиши керак, дейди.\nПрезидент Шавкат Мирзиёев 2 августдаги қарори билан Жаслиқ қўрҳонида жойлашган 19-сон ихтисослаштирилган Жазони ижро этиш колониясини тугатди.\nУ ерда сақланаётган маҳкумлар бир ойнинг ичида суд қарорлари билан бошқа жазони ижро этиш колонияларига юборилади.\nЖаслиқ қамоқхонаси ходимлари пенсияга чиққунича, шартномаси тугатилгунча ёки лавозими кўтарилгунча олаётган маош ва имтиёзлардан фойдаланишда давом этади.\nДаҳшатли қийноқлари билан дунёга танилган қамоқхона эса Нукус шаҳрида жойлашган 2-сон тергов ҳибсхонаси балансига ўтказилади. Қамоқхона биносининг келажакда нима мақсадда ишлатилишига ойдинлик киритилмаяпти.\nФранциядаги “Чегара билмас мухбирлар” ташкилоти томонидан “дунёда энг узоқ муддат қамоқда ўтирган журналист” дея аталган Муҳаммад Бекжон Жаслиқда ўтирган 2 ойини 20 йилга тенглаштиради.\n“Хабарни бугун ўқиб кўрдим. Жуда хурсанд бўлдим. Лекин Жаслиқ ёпилгандан кейин бошқа зоналарда Жаслиқда ишлатилган режим кўчмасмикин, деган шубҳа бор. Умуман Жаслиқ ёпилди, дегани рамзий маънода яхши бўлиши мумкин. Ўша ерда мен ҳам 2 ой бўлдим, қанча биродарлар ўлиб кетди. Лекин Жаслиқ ёпилди, дегани билан ҳаммаси яхши бўлди, гўзал бўлди дейишдан йироқман”.\n18 йил умрини Ўзбекистон қамоқхоналрида ўтказган Муҳаммад Бекжон Жаслиқ энди очилган вақтда биринчилардан бўлиб у ерга этап қилинган.\n“2 ой бўлдим, лекин бу икки ойни 20 йилга тенглаштирса бўлади. Биз биринчилардан бўлиб этап қилиндик. У пайтлари ҳақиқий фашистларнинг концлагеридан бадтар эди”, дейди у.\nЎзбекистондаги қамоқ йиллари ҳақида “Алвидо, “Жаслиқ!” номли китоб чиқарган Бекжон Жаслиқни ёпиш билан адолат қарор топмаслигини айтмоқда.\n“Ҳукумат ўша ерда ўтирганларни озодликка чиқариши керак. Ўша ерда ўтириб чиққанларни реабилитация қилиш керак. Мана Искандар Худойберганов ўтирибди, шунга ўхшаган бошқа маҳкумлар ҳам бор. 90 фоизининг ҳеч қандай айби йўқ. Ўзимнинг тажрибамдан келиб чиқиб айтаяпман. Ўша ерда хизмат қилган ходимларни жавобгарликка тортиш керак. Ким қийноқлар қўллаган бўлса, ҳаммасини битта-биттадан жавобгарликка тортиш керак. Улар ҳам қийнаш учун бизга буйруқ бўлди, деб баҳона қилиши мумкин. Истамасанг, кет эди милицияликдан. Қийноқларни кўриб, ишламайман, деб кетганлар бўлган”.\nМуҳаммад Бекжоннинг айтишича, Жаслиқда ўтирган маҳкумлар озод қилиниб, қийноққа тутган ходимлар жавобгарликка тортилса ўшанда адолат қисман қарор топади.\n“Чунки у ерда кўпчилик ўлиб кетди. Уларни қайтариб бўлмайди-ку. Шунинг учун ҳам озгина адолат қарор топган бўларди, деяпман”.\nБМТнинг Қийноқларга қарши қўмитаси 2002 йилдан буён Жаслиқ қамоқхонасини ёпишни тавсия этиб келади.\nБу каби чақириқлар Шавкат Мирзиёев Президент бўлганидан сўнг ҳам айтиб келинаётган эди.\nHuman Rights Watch ташкилотининг Марказий Сиёдаги тадқиқотчиси Стив Свердлов Жаслиқнинг ёпилишини Ўзбекистон учун шубҳасиз яхши янгилик, деган.\nThis is undoubtedly good news 4 #Uzbekistan &, one hopes, truly the END of an era. Some of #Uzbekistan’s most notorious cases of torture occurred in #Jaslyk. By publicizing the closure, President has shown political courage. Impt now to study this history so it is never repeated https://t.co/cYtjqTI6i5\n— Steve Swerdlow (@steveswerdlow) 3 Ağustos 2019\n“Бу (Жаслиқ ёпилиши, Би-би-си таҳ.) бир давр интиҳоси бўлишига умид қиламиз. Ўзбекистондаги машҳур қийноқлар Жаслиқда содир бўларди. Уни ёпиш орқали Президент сиёсий жасорат намойиш этди. Энди муҳими у такрорланмаслиги учун бу тарихни ўрганиш керак”, деган Стив Свердлов.\nЖаслиқда 11 йилу 6 ой ўтирган инсон ҳуқуқлари фаоли Аъзам Фармонов уни музейга айлантириш кераклигини айтган.


Шайтон ҳар доим одамларга хужум қилади 8 — Dilkashradio.com\nШайтон ҳар доим одамларга хужум қилади 8\nШайтон бизларнинг ота-боболаримизни Худога қарши туришга ундар эди. Шайтон, одамлар соҳта худоларга топинишларини хоҳлайди. Кўплари ҳозиргача қуёш, ой, юлдузлар, қушлар ёки ҳайвонларга сиғинишади. Сизларга бу нарса аҳмоқонадек туюлмайдими? Шайтонни ақллилигини хам эсларингиздан чиқарманглар. У бизнинг ожизликларимизни билади ва одамлар ёлғонни қандай қабул қилишларини ҳам билади. Топиниш, нарсаларга ёки одамга бизнинг фикрларимизни, юракларимизни, вақтимизни, пулларимизни ва ҳатто ҳаётимизни ҳам бағишлашдан иборатдир.\nОдамлар бугун қанақа нарсаларга сиғинишади? “Топиниш” сўзининг “кимгадир ёки нимагадир алоҳида ҳурмат, эҳтиром, фидокорликни намоён этиш”ни билдиради. Худо ва фақат Худо зўр муҳаббатга ва топинишга лойиқдир. Ягона ва тирик Худога топинишимиздан ташқари, биз нимага сажда қилишимиз шайтонни қизиқтирмайди. Худованд мустақилдир. У ва фақат У ҳақиқий Худодир. Худованд доимо ягонадир. Агар сохта худоликни яхшилаб ўрганиб кўрадиган бўлсак. Булар хаммаси инсонлар томонидан ўйлаб топилганлигини кўришимиз мумкин. Хозирги кунда хам кўпчилигимизга яхши маълумки айрим инсонлар билиб ёки билмай оловга хам сиғинишади.\nБунинг учун шарт эмас оловни Худо каби қабўл қилиш, эътибор берсак туйларда келин куёв олов атрофида айлантирилади. Бунинг эса асил мағзи оловга сиғиниш билан боғлиқдир. Ёки яна бир нарса хозирги кунда кўпчилик бойлик орттириш билан оворадирлар. Бу эса аслида ёмон эмас лекин бойликни ва пул туплашни биринчи ўринга вўйиш бироз хафлироқдир. Ишаё 42:8да Худованд: “Мен Худованддирман, бу Менинг исмимдир, Мен Ўз шон-шуҳратимни ўзгага ва Ўз мақтовларимни бутларга ҳам бермайман”, деб айтади. Инсон ўз кўнглини нимага кўп бағишласа демак шу нарса у киши учун Худодек бўлиб қолади.\nБобил қурувчилари ҳақиқий Худо ҳақида ўйлашмаган. Бобилликлар соҳта худоларга сиғинишарди ва фақат ўзлари ҳақида ўйлашарди. Улар ўзлари учун ном чиқармоқчи эдилар. Бутун ер юзига тарқалиб кетишни хоҳламасдан, улар Бобил минорасини қуриш учун тўпландилар. “ Улар: “Келинг, ўзимизга шаҳар ва боши осмонга етадиган минора бино қилайлик, бутун ер юзига тарқалиб кетмаслик учун ўзимиз учун ном чиқарайлик”, — дейишди” Ибтидо 11:4.Улар ким ҳақида ўйлаганлар? Албатта, фақат ўзлари ҳақида! Бу одамлар мағрурликка тўлган эди! Улар ўзини номини эмас, балки Худованднинг номини улуғлаш билан қизиқишлари керак эди.\nХудо Одам Ато ва Нуҳга кўпайишни ва ер юзидаги барча жойларда ҳайвонларни, паррандаларни ва балиқларни назорат қилишни айтган эди. Худо, одамлар битта жойда яшаб, ёқтирадиган нарсаларни қилишни хоҳламас эди. Худо, ҳамма одамлар битта жойда қолса, улар Худони ва Унинг иродасини тезда эсиларидан чиқаришларини биларди. Одам Худонинг иродасини ерда бажариши учун Худо томонидан яратилган эди. Худо – Яратувчидир, ва бизнинг қаерда яшашимиздан, танамизнинг ранги қандай бўлишидан ёки қайси тилда гаплашишимиздан қаътий назар, биз Унга тегишлимиз.\nМуқаддас Калом 003


9 йил аввал 2692 siyrat.uz\nСавол: Барча саҳобаларни яхши кўрамиз. Уларнинг баъзилари баъзиларидан афзал эканларини ҳам биламиз. Илтимос, уларнинг афзалларини тартиб ила айтиб берсангиз. Жавоб: Фазилат бобида энг афзал саҳобаларнинг тартиб бўйича рўйхатини келтирамиз:\n1. Абу Бакр розияллоҳу анҳу.\n2. Умар розияллоҳу анҳу.\n3. Усмон розияллоҳу анҳу.\n4. Али розияллоҳу анҳу.\n5. Жаннатий деб башорат берилган қолган саҳобалар.\n6. Бадр жангида қатнашган саҳобалар.\n7. Уҳуд жангида қатнашган саҳобалар.\n8. Ризвон байъатида қатнашган саҳобалар.\nАллоҳ барчаларидан рози бўлсин, омийн.


Тошкент шаҳрида «Инсофли солиқ тўловчи» тизими намуна сифатида жорий этилади - Zamin.uz\nЙиғилишда Солиқ ислоҳотларини изчил давом эттириб, яширин иқтисодиётга йўл қўймайдиган тизим жорий этиш вазифаси қўйилди. “Инсофли солиқ тўловчи” тизимини шакллантириб, шу йил якунига қадар Тошкент шаҳрида намуна сифатида амалга оширишга кўрсатма берилди.\nДавлат харидлари ва инвестицқия лойиҳаларида коррупцияга чек қўйиш масаласига алоҳида эътибор қаратилди. Молия вазирлигига бу борада шаффофликни таъминлаш, жамоат назорати ва рақобатни кучайтириш мақсадида Давлат харидлари ахборот порталини ишга тушириш топширилди.\nЭндиликда ҳар бир инвестиция лойиҳаси коррупцияга қарши экспертизадан ўтказилиши белгиланди. 2021 йилдан бошлаб ушбу тизим марказлашган маблағлар ҳисобига амалга ошириладиган барча лойиҳаларга татбиқ этилади.\nДавлат органларида ҳам яширин иқтисодиёт ва коррупцияга қарши мувофиқлик тизими жорий этилмоқда. Хусусан, Қурилиш, Соғлиқни сақлаш ҳамда Олий ва ўрта махсус таълим вазирликларида, “Ўзбекнефтгаз” ва “Ўзкимёсаноат” акциядорлик жамиятларида бу борада ишлар бошланган. Йил якунигача яна 14 та ташкилотда ва давлат улушига эга 10 та банкда ушбу тизимни жорий этиш вазифаси қўйилди. «Замин» янгиликларини «Вконтакти»да кузатиб боринг\nЎзбекистонда савдо, умумий овқатланиш соҳаларида пластик карталар орқали тўланган тўловлар даромад солиғидан озод этилиши мумкин\n28-07-2020, 08:30, Иқтисодиёт\n27-07-2020, 22:20, Иқтисодиёт\n“Солиқ идораси – тадбиркорга кўмакчи” – хизмат кўрсатишнинг янги поғонаси\n18-07-2020, 11:40, Иқтисодиёт\n6-11-2019, 10:25, Иқтисодиёт\n2019 йил 1 январдан бензин, дизель ёқилғиси ва газ ишлатганлик учун олинадиган солиқ бекор қилинди\n25-12-2018, 13:44, Иқтисодиёт\n23-05-2018, 00:09, Иқтисодиёт


Ўзбекистонда қиймати 21,3 млн еврога тенг ГЭС қурилиши бошланди\n“Ўзбекгидроэнерго” АЖ томонидан Сирдарё вилоятидаги Сардоба сув омбори қошида кичик ГЭС қурилиши бошланди.\nСардоба сув омбори 2009-2017 йиллар мобайнида Жанубий Мирзачўл каналининг марказий тармоғи оқиб ўтган ҳудудда барпо этилган бўлиб, сув омборининг ҳажми 930 млн. куб метрни ташкил этади. Сув омборининг баландлиги 28,8 метрга тенг.\n“Сардоба сув омборида кичик ГЭС қурилиши” инвестиция лойиҳасини амалга ошириш 2020-2022 йилларга мўлжалланган бўлиб, умумий қиймати 21,3 млн. еврога тенг.\nРоссия Федерацияси томонидан бош пудратчи сифатида “Силовие машини – ЗТЛ, ЛМЗ, Электросила, Энергомашэкспорт” компанияси билан тўғридан-тўғри музокаралар ўтказилиб, 19,2 млн. евро эквивалентига тенг шартнома имзоланган.\nШунингдек, 3,7 млн. евро эквивалентидаги ўз маблағлари билан “Ўзбекгидроэнерго” АЖ иштирок этади.\nЛойиҳага биноан ГЭСнинг ўрнатилган умумий қуввати 10,7 МВт.га тенг. ГЭСда 5,35 МВт.дан иборат иккита гидроагрегат ўрнатилиши режалаштирилган. Йиллик ишлаб чиқариш қуввати 41,1 млн. кВт.соатга тенг.\nҲозирги кунда “Ўзбекгидроэнерго” АЖ тизимида 41та гидроэлектростанция ҳамда 1та шамол энергетик қурилмаси фаолият юритиб келмоқда.


ЎзА - Жаҳонга машҳур олимнинг Ўзбекистонга ташрифи кутилмоқда\n26.08.2018 10:21 Чоп этиш версияси\nНобель мукофоти лауреати Рёдзи Ноёри Тошкент давлат техника университетида маъруза қилади. Бош Вазир ўринбосари Азиз Абдуҳакимов бу ҳақида телеграм каналида маълум қилди. Машҳур химик олим 2001 йилда Нобель мукофотига сазовор бўлган бўлиб, у каталитик ассиметрик синтез йўналишида муваффақият қозонган. Бу усул тўқималардаги кимёвий жараёнларни назорат қилиш имконини беради. Рёдзи Ноёри Япония таълим, маданият, спорт, илм-фан ва технологиялар вазирлиги илмий кенгашининг ҳақиқий аъзоси ва қатор Европа давлатлари, АҚШ, ХХР Фанлар Академияси аъзоси ҳамда БМТнинг турли илғор лойиҳалари қатнашчиси ҳисобланади. Ноёрининг хорижий мамлакатларга хизмат сафарлари Нобель фонди билан мувофиқлаштирилган ҳолда амалга оширилиши баробарида етакчи академик нашрларда ёритиб борилади.\nЖаҳон тан олган олимнинг Ўзбекистон сафари 28-31 август кунлари Тошкентда ташриф буюрадиган Япония делегацияси таркибида амалга оширилади. 10 кишидан иборат ушбу делегацияга Нагоя университети президенти Мацуо Сейити раҳбарлик қилади.\nТашриф дастурига кўра делегация аъзолари юртимиз олий таълим муассасалари вакиллари, Ўзбекистон Фанлар академияси аъзолари ва илмий тадқиқот муассасалари раҳбарлари иштирокида ўтадиган ўзбек-япон илмий симпозиуми ва давра суҳбатида қатнашишади. Шунингдек, Нагоя университети ва Тошкент давлат техника университети ўртасидаги ҳамкорликни ривожлантиришга қаратилган меморандум имзоланиши кутилмоқда. Нагоя университети делегацияси шунингдек, Самарқандга ташриф буюради. Делегация аъзоларининг ҳукумат вакиллари билан тегишли вазирлик ва идораларда учрашувлари ҳам режалаштирилган. Жумладан, Бош вазир ўринбосари Азиз Абдуҳакимов, Олий ва ўрта махсус таълим вазири Иномжон Мажидов, Инновацион ривожланиш вазири Иброҳим Абдураҳмонов ва Фанлар Академияси раҳбарияти билан учрашувлар назарда тутилмоқда.


Гвардиола хатосидан афсус қилмайди\n28 март, 2021, 13:30\nТеглар:Хосеп Гвардиола | Манчестер Сити | Жейдон Санчо\n“Манчестер Сити” бош мураббийи Хосеп Гвардиола ўз вақтида Жейдон Санчонинг сотиб юборилишига рухсат бергани хато бўлганини тан олмади.\nСанчо 2017 йилдан “Боруссия”га кўчиб ўтганидан кейин, 20 ёшида дортмундликлар сафида Бундеслигада 102 та учрашувда 37 та гол урди ва 52 та голли пас оширди. Айни пайтда англиялик ярим ҳимоячи харидори кўп бўлган ўйинчилардан ҳисобланади.\nХусусан, Санчога “Челси”, “Манчестер Юнайтед”, “Ливерпуль”, ҳатто “Сити”нинг ўзи ҳам харидор бўлмоқда.\n- Мен аввал ҳам бир неча бор айтганимдек, Санчонинг кетганидан афсусда эмасман. Қарорни у қабул қилган. Унинг ишлари юришиб кетди, табриклашдан бошқа чора йўқ.\nУ Англия терма жамоаси ўйинчиси ҳисобланади ва катта истеъдод соҳиби сифатида Дортмундда зўр ўйнаяпти. Биз унинг клубда қолишини истаганмиз, у эса кетишни маъқул кўрган. Кимдир кетишни истаса, биз уни қўйиб юборишга мажбурмиз, - деди Хосеп Гвардиола.


ЎзА - Суд-ҳуқуқ йўналишига доир мурожаатлар тингланди\n16.08.2018 22:04 Чоп этиш версияси\nҲазорасп тумани Карвак қишлоғида бўлиб ўтган шундай тадбирда мамлакатимизда суд ҳокимиятининг чинакам мустақиллигини, фуқаролар ҳуқуқ ва эркинликларининг ишончли ҳимоясини таъминлаш ҳамда одил судловга эришиш даражасини ошириш борасида олиб борилаётган ислоҳотлар юксак самаралар бераётгани таъкидланди.\nПрезидентимизнинг 2018 йил 13 июлдаги “Суд-ҳуқуқ тизимини янада такомиллаштириш ва суд ҳокимияти органларига ишончни ошириш чора-тадбирлари тўғрисида”ги фармони соҳадаги ислоҳотларни юқори босқичда давом эттиришга хизмат қилмоқда.\nСайёр қабулда тадбиркорлик субъектлари ва фуқаролар томонидан уларнинг яқин қариндошлари ёки ўзлари устидан чиқарилган суд ҳукмидан норозилиги ва мерос масаласи, оилавий ажримлар бўйича мурожаатлар тингланди. Зарур деб топилган ҳолларда қайта кўриб чиқиш учун қабул қилинди. Айрим фуқароларга тегишлилиги бўйича ҳуқуқий маслаҳатлар берилди.\nШунингдек, турли оилавий низолар оқибатида ажрашмоқчи бўлган эр-хотинлар муаммоси ҳам тингланди. Оилавий ажримларни юзага келтирувчи омиллар, эр-хотин ўртасидаги тушунмовчилик, қайнона-келин муносабатларидаги зиддиятлар эшитилиб, уларга оилавий ажримларнинг ҳуқуқий ва ҳаётий салбий оқибатлари ҳақида тушунтириш берилди.\nЎтказилган уч кунлик сайёр қабуллар давомида вилоятдаги 10 дан ортиқ оилалар яраштирилди. Фуқароларнинг турли масалаларга оид 100 дан зиёд мурожаати тингланиб, қайта кўриб чиқиш учун қабул қилинди. Вилоят судлари раислари ва судьяларга аниқ топшириқлар берилиб, назоратга олинди.


"Буюк термизийлар" китоби, Мирзо Кенжабек\nМаълумотномалар, Тарих, Маълумотга оид адабиёт\nКўҳна Термиз замини - бугунги Сурхон воҳаси ҳудудида қадимдан халқ оғзаки ижоди ва ёзма адабиёт, китобат санъати ривожланиб келган. Қирқдан ортиқ аллома, муҳаддис, мутасаввиф, шоир ва адиб Термизийлар, ўндан ортиқ Чағоний тахаллуси билан ижод қилган алломаларнинг илмий-адабий мероси буни исботлайди.\nМазкур тазкирада Термиз тарихи ва ушбу заминдан етишиб чиққан улуғ сиймоларнинг ҳаёти ва ижоди билан боғлиқ қимматли маълумотлар жамланган.\nТошлоқ тарихидан лавҳалар\nДунёнинг энг буюк савдогари. 2-китоб\nАбдулкарим Фазлий Намангоний\nАмир Темур тарихи. II китоб\nАмир Темур ҳаётидаги ғаройиботлар\nБодринг – дилтортар сабзавот